open-index/open-wikipedia-markdown huggingface dataset:
രഞ്ജി പണിക്കർ

തിരക്കഥാകൃത്ത്, സംവിധായകൻ എന്നീ നിലകളിൽ പ്രശസ്തനായ മലയാള ചലച്ചിത്ര അഭിനേതാവാണ് ** രൺജി പണിക്കർ. (ജനനം: 23 സെപ്റ്റംബർ 1960) ** സുരേഷ് ഗോപി നായകനായി അഭിനയിച്ച് 2005-ൽ റിലീസായി മലയാളത്തിലെ സൂപ്പർഹിറ്റായ *ഭരത് ചന്ദ്രൻ ഐ.പി.എസ്*, 2008-ൽ റിലീസായി മമ്മൂട്ടി പോലീസായി അഭിനയിച്ച *രൗദ്രം* എന്നീ സിനിമകളുടെ തിരക്കഥ എഴുതിയതും നിർമ്മിച്ച് സംവിധാനം ചെയ്തതും രൺജി പണിക്കരാണ്.

## ജീവിതരേഖ
ആലപ്പുഴ ജില്ലയിലെ കുട്ടനാട് താലൂക്കിലെ നെടുമുടിയിൽ കേശവപണിക്കരുടേയും ലീലാമണിയമ്മയുടേയും മകനായി 1960 സെപ്റ്റംബർ 23ന് ജനിച്ചു. പ്രാഥമിക വിദ്യാഭ്യസത്തിനു ശേഷം ആലപ്പുഴ എസ്.ഡി.കോളേജിൽ നിന്ന് കൊമേഴ്സിൽ ബിരുദവും തിരുവനന്തപുരം പ്രസ് ക്ലബിൽ നിന്ന് ജേർണലിസത്തിൽ ബിരുദവും കാര്യവട്ടം കേരള യൂണിവേഴ്സിറ്റി കോളേജിൽ നിന്ന് ജേർണലിസത്തിൽ മാസ്റ്റർ ബിരുദവും നേടി.

ഒരു പത്രപ്രവർത്തകനായി ജീവിതമാരംഭിച്ച രൺജി പണിക്കർ ചിത്രഭൂമിയിൽ ജോലി ചെയ്തിരുന്ന കാലത്ത് സംവിധായകൻ ഷാജി കൈലാസിനെ പരിചയപ്പെട്ടതാണ് രൺജിയുടെ ജീവിതത്തിലെ വഴിത്തിരിവ്. അവർ തമ്മിലുള്ള സൗഹൃദം രൺജിയെ സിനിമയിലെത്തിച്ചു.

ഷാജി കൈലാസിൻ്റെ സംവിധാനത്തിൽ 1990-ൽ റിലീസായ *ഡോ.പശുപതി* എന്ന സിനിമയ്ക്ക് തിരക്കഥ എഴുതിയാണ് രൺജി പണിക്കർ സിനിമയിലെത്തുന്നത്. തുടർന്ന് ഷാജി കൈലാസ് - രൺജി പണിക്കർ കൂട്ടുകെട്ടിൽ പിറന്ന സിനിമകൾ ബോക്സോഫീസിൽ ചരിത്രം സൃഷ്ടിച്ചു. പൊളിറ്റിക്കൽ-ആക്ഷൻ ചിത്രങ്ങളായിരുന്നു ഇതിലേറെയും. ഇവർക്കൊപ്പം സുരേഷ് ഗോപി കൂടിചേർന്നതോടെ ആക്ഷൻ സിനിമകൾക്ക് മലയാളത്തിൽ 1990-കൾ മുതൽ പുതിയ ഒരു ചലനം കൈവന്നു.

രൺജി പണിക്കരുടെ തിരക്കഥകളിലെ തീപ്പൊരി സംഭാഷണങ്ങളായിരുന്നു ഈ സിനിമകളിലെ പ്രധാന ആകർഷണം. അതുവരെ പ്രതിനായകനും ഉപനായകനുമായി അഭിനയിച്ചിരുന്ന സുരേഷ് ഗോപിയെ സൂപ്പർ താര പദവിയിലേയ്ക്ക് ഉയർത്തിവിട്ടതും രൺജി പണിക്കരുടെ തിരക്കഥകളാണ്. ഷാജി കൈലാസിനെ കൂടാതെ സംവിധായകൻ ജോഷിയ്ക്ക് വേണ്ടിയും രൺജി പണിക്കർ തിരക്കഥകൾ രചിച്ചു. 

രണ്ട് സിനിമകൾ നിർമ്മിച്ച് സംവിധാനം ചെയ്ത രൺജി പണിക്കർ ഇപ്പോൾ തിരക്കഥാരചനയിൽ നിന്ന് അവധിയെടുത്ത് മലയാള ചലച്ചിത്ര അഭിനേതാവായി വെള്ളിത്തിരയിൽ സജീവമാണ്. നിരവധി സിനിമകളിൽ  സ്വഭാവനടനായി വേഷമിട്ട അദ്ദേഹം  നായകവേഷങ്ങളും ചെയ്തിട്ടുണ്ട്.

** സ്വകാര്യ ജീവിതം **
* ഭാര്യ : അനീറ്റ മരിയം തോമസ്
* മക്കൾ : നിതിൻ, നിഖിൽ
* നിതിൻ സിനിമ സംവിധായകനായി രണ്ട് സിനിമകൾ ചെയ്തു.
* കസബ (2016)
* കാവൽ (2021)
* നിഖിൽ മലയാള ചലച്ചിത്ര അഭിനേതാവാണ്.

** സംവിധാനം ചെയ്ത സിനിമകൾ **
* രൗദ്രം 2008
* ഭരത്ചന്ദ്രൻ ഐ.പി.എസ് 2005

** ആലപിച്ച ഗാനം **
* എൻ തല ചുറ്റണ്...
* (സിനിമ : അലമാര 2016)

** എഴുതിയ ഗാനങ്ങൾ **
* ശ്രീപാർവ്വതി പാഹിമാം...
* ചില്ലു ജാലകത്തിനപ്പുറം...
* എള്ളോളം മാരിക്കീറ്...
* (സിനിമ : രുദ്രാക്ഷം 1994)

## അഭിനയിച്ച സിനിമകൾ

 

## രൺജി പണിക്കരുടെ സിനിമകൾ

## അവലംബം

വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:ആലപ്പുഴ ജില്ലയിൽ ജനിച്ചവർ
ചങ്ങനാശ്ശേരി ജലോത്സവം

കേരളത്തിലെ കോട്ടയം ജില്ലയിലെ ചങ്ങനാശ്ശേരിയിലെ മനയ്ക്കച്ചിറയിൽ പുത്തന്നാറിൽ എല്ലാ വർഷവും ചിങ്ങമാസത്തിൽ ഓണത്തോടനുബന്ധിച്ച് നടത്തുന്ന ഒരു വള്ളംകളിയാണ് **ചങ്ങനാശ്ശേരി ജലോത്സവം**. കേരളത്തിലെ പ്രശസ്തമായ വള്ളംകളികളിൽ ഒന്നാണ് ഇത്. വർഷങ്ങളായി നിന്നുപോയിരുന്ന ഈ ജലോത്സവം ചങ്ങനാശ്ശേരിയുടേയും കുട്ടനാടിന്റേയും വിനോദസഞ്ചാര വികസനത്തിനായി ആണ് പുനരാംഭിച്ചത്. ചെണ്ടമേളങ്ങളുടേയും മറ്റു നിറപകിട്ടുകളുടേയും അകമ്പടിയോടുകൂടി ആഘോഷങ്ങളുമായി നടത്തുന്ന ഈ വള്ളംകളി നയനാനന്ദകരമാണ്.

## ചങ്ങനാശ്ശേരി ട്രോഫി

## [http://www.wikimapia.org/#lat=9.4345836&lon=76.534667&z=18&l=0&m=b&show=/13489134/Changanassery-Boat-Race വള്ളംകളി നടക്കുന്ന സ്ഥലം]
ആലപ്പുഴ-ചങ്ങനാശ്ശേരി (എ.സി. റോഡ്) അഭിമുഖമായി ചങ്ങനാശ്ശേരിയിൽ നിന്നും ആലപ്പുഴവരെയുള്ള പുത്തനാറിൽ മനക്കച്ചിറയിലാണ് ചങ്ങനാശ്ശേരി ജലോത്സവം അരങ്ങേറുന്നത്.

## കേരളത്തിലെ പ്രശസ്തമായ വള്ളംകളികൾ
 
* ആലപ്പുഴ നെഹ്റു ട്രോഫി വള്ളംകളി 
* ചമ്പക്കുളം രാജപ്രമുഖൻ ട്രോഫി മൂലം വള്ളംകളി 
* ആറന്മുള മന്നം ട്രോഫി ഉതൃട്ടാതി വള്ളംകളി
* പായിപ്പാട് വള്ളംകളി
* കൊച്ചി ഇന്ദിരാഗാന്ധി ട്രോഫി വള്ളംകളി

## അവലംബം


വർഗ്ഗം:കേരളത്തിലെ വിനോദസഞ്ചാരം
വർഗ്ഗം:കേരളത്തിലെ വള്ളംകളി മത്സരങ്ങൾ
അട്ടം

വീടിന്റെ മുകളിലത്തെ നിലയെയാണു് **അട്ടം** എന്നുപറയുന്നത്. വടക്കേ മലബാറിലെ ഒരു നാടൻ പ്രയോഗമാണിതു്. അടുക്കളയുടെ മുകൾ ഭാഗത്ത്‌ അടുപ്പിലെ പുക കൊള്ളുന്ന വിധത്തിൽ സജ്ജീകരിച്ച മരപ്പലകകൾ കൊണ്ട് പാകിയ തട്ടിനെയും ഇങ്ങനെ പറയാറുണ്ട്. തേങ്ങ, വിറക്‌,ചൂൽ,വിത്തുകൾ,തുടങ്ങിയവ ഇത്തരം തട്ടിൻ പുറങ്ങളിൽ സൂക്ഷിച്ചു വെക്കാറുണ്ട്.പണ്ട് കാലങ്ങളിൽ എല്ലാ വീടുകളിലും ഇത്തരം അട്ടങ്ങൾ ഉണ്ടായിരുന്നു.

## കടങ്കഥകളിൽ
അട്ടത്തുണ്ടൊരു കൊട്ടതേങ്ങ തച്ചുപൊളിക്കാൻ കത്തിയാളില്ല.
## ശൈലി
അട്ടത്തുവെക്കുക
വർഗ്ഗം:വീട്
അഡ്മിനിസ്ട്രേറ്റീവ് ട്രൈബ്യൂണൽ

ഇന്ത്യയിൽ കേന്ദ്ര - സംസ്ഥാന സർക്കാർ ജിവനക്കാരുടെ സേവന സംബന്ധമായ തർക്കങ്ങളും പരാതികളും പരിഹരിക്കാനായി വിഭാവനം ചെയ്തിട്ടുള്ള സംവിധാനമാണ് അഡ്മിനിസ്ട്രേറ്റീവ് ട്രൈബ്യൂണലുകൾ. ഭരണനിർവ്വഹണ നിയമത്തിലെ (Administrative Law) പ്രധാന ഘടകങ്ങളിലൊന്നാണ് അഡ്മിനിസ്ട്രേറ്റീവ് ട്രൈബ്യൂണലുകൾ. ഇന്ത്യൻ ഭരണഘടനയുടെ 323 (എ) അനുഛേദപ്രക്രാരം ഗവൺമെന്റിന് പൊതുസേവന സംവിധാനത്തിലെ നിയമനങ്ങളും സേവന വ്യവസ്ഥകളുമായി ബന്ധപ്പെട്ട നിയമനിർമ്മാണം നടത്തുവാനുള്ള അധികാരമുപയോഗിച്ച് ഇന്ത്യാഗവൺമെന്റ് 1985 -ലെ അഡ്മിനിസ്ട്രേറ്റീവ് ട്രൈബ്യൂണൽ നിയമം നടപ്പാക്കി. ഇതിന്റെ ഭാഗമായി സെൻട്രൽ അഡ്മിനിസ്ട്രേറ്റീവ് ട്രൈബ്യൂണലുകൾ സ്ഥാപിക്കപ്പെട്ടു. സംസ്ഥാന അഡ്മിനിസ്ട്രേറ്റീവ് ട്രൈബ്യൂണലുകൾ രൂപീകരിച്ചുവരുന്നു. കേരള സംസ്ഥാനത്തെ ജിവനക്കാരുടെ പരാതികൾക്ക് വിധികൽപ്പിക്കുന്നതിനായുള്ള സംസ്ഥാന അഡ്മിനിസ്ട്രേറ്റീവ് ട്രൈബ്യൂണൽ 2010 ആഗസ്റ്റ് 26ന് ഗസറ്റ് വിജ്ഞാപന പ്രകാരം നിലവിൽ വന്നു. സർക്കാർ ജിവനക്കാരുടെ നിയമനം, സേവനവ്യവസ്ഥകൾ, സ്ഥാനകയറ്റം, സ്ഥലംമാറ്റം, ശിക്ഷാനടപടികൾ തുടങ്ങിയവ സംബന്ധിച്ച പരാതികൾ സംബന്ധിച്ച് വേഗത്തിൽ പരിഹാരം കാണുകയാണ് ഇത്തരം ട്രൈബ്യൂണലുകളുടെ ഉദ്ദേശം.
## കേന്ദ്ര അഡ്മിനിസ്ട്രേറ്റീവ് ട്രൈബ്യൂണൽ
ഇന്ത്യാഗവൺമെന്റിന് കീഴിലുള്ള ഉദ്യോഗ്സ്ഥന്മാരുടെ നിയമനം, സേവനവ്യവസ്ഥകൾ തുടങ്ങിയവയുമായി ബന്ധപ്പെട്ട തർക്കങ്ങൾ പരിഹരിക്കാനായി 1985 -ലെ അഡ്മിനിസ്ട്രേറ്റീവ് ട്രൈബ്യൂണൽ നിയമത്തിന്റെ അടിസ്ഥാനത്തിൽ രൂപംകൊടുത്തതാണ് കേന്ദ്ര അഡ്മിനിസ്ട്രേറ്റീവ് ട്രൈബ്യൂണൽ (Central Administrative Tribunal - CAT). ഡൽഹി ആസ്ഥാനമായ പ്രധാന ബഞ്ചും രാജ്യത്തിന്റെ വിവിധഭാഗങ്ങളിലായുള്ള 16 സ്ഥിരം ബഞ്ചുകളും വിവധ പ്രദേശങ്ങൾക്കിടയിൽ സഞ്ചരിച്ച് കേസുകൾ പരിഗണിക്കുന്ന 4 സർക്യൂട്ട് ബഞ്ചുകളുമാണ്  കേന്ദ്ര അഡ്മിനിസ്ട്രേറ്റീവ് ട്രൈബ്യൂണലിനുള്ളത്. ട്രൈബ്യൂണൽ നിലവിൽ വരുന്നതിന് മുമ്പ് വിവിധ ഹൈക്കോടതികളിലായിരുന്നു സേവനവ്യവസ്ഥ സംബന്ധമായ പരാതികൾ പരിഗണിച്ചിരുന്നത്. ഇത് കേസുകൾ തീർപ്പാകുന്നതിന് വലിയ കാലതാമസം വരുത്തിയിതിനെ തുടർന്നാണ് ട്രൈബ്യൂണൽ നിയമവും ട്രൈബ്യൂണലുകളും സൃഷ്ടിക്കപ്പെട്ടത്. കേരളത്തിൽ കൊച്ചി ആസ്ഥാനമായി കേന്ദ്ര അഡ്മിനിസ്ട്രേറ്റീവ് ട്രൈബ്യൂണലിന്റെ ബഞ്ച് പ്രവർത്തിക്കുന്നു.
## സംസ്ഥാന അഡ്മിനിസ്ട്രേറ്റീവ് ട്രൈബ്യൂണൽ
സംസ്ഥാന സർക്കാർ വിജ്ഞാപനപ്രകാരം തിരുവന്തപുരം ആസ്ഥാനമാക്കി സംസ്ഥാന അഡ്മിനിസ്ട്രേറ്റീവ് ട്രൈബ്യൂണൽ 2010 ആഗസ്റ്റ് 25 ന് നിലവിൽ വന്നു. വിരമിച്ച ഹൈക്കോടതി ജഡ്ജി, ജസ്റ്റിസ് കെ. ബാലകൃഷ്ണൻ നായരാണ് അതിന്റെ ആദ്യചെയർമാനായി നിയമിക്കപ്പെട്ടത്. ഇതിന്റെ ഒരു ബഞ്ച് എറണാകുളത്തും പ്രവർത്തിക്കും. ട്രൈബ്യൂണലിന്റെ പ്രവർത്തനങ്ങൾ ആരംഭിച്ചുവരുന്നു. സംസ്ഥാന ജീവനക്കാരുടെ നിയമനം, സേവനവ്യവസ്ഥകൾ, സ്ഥാനകയറ്റം, സ്ഥലംമാറ്റം, ശിക്ഷാനടപടികൾ തുടങ്ങിയവ സംബന്ധിച്ച പരാതികൾ സംസ്ഥാന അഡ്മിനിസ്ട്രേറ്റീവ് ട്രൈബ്യൂണൽ മുൻപാകെ ബോധിപ്പിക്കാവുന്നതാണ്.
## അവലംബം
തോമസ് മേനാംപറമ്പിൽ

റോമൻ കത്തോലിക്കാ സഭയിലെ ഗുവാഹത്തി രൂപതയുടെ ആർച്ച് ബിഷപ്പാണ് **തോമസ് മേനാംപറമ്പിൽ**. 1995 - ജൂലൈ 10-നാണ് ഇദ്ദേഹം ലത്തീൻ കത്തോലിക്കാ സഭയുടെ ഗുവാഹത്തി ആർച്ച് ബിഷപ്പായി നിയമിതനായത്.

കോട്ടയം ജില്ലയിലെ പാലായിൽ മേനാം‌പറമ്പിൽ പാപ്പച്ചൻ - അന്നമ്മ ദമ്പതികളുടെ മകനായി 1936 ഒക്ടോബർ 22 - ന് ജനിച്ചു.  പാലാ സെന്റ് തോമസ് ഹൈസ്കൂളിലാണ് പ്രാഥമിക വിദ്യാഭ്യാസം പൂർത്തിയാക്കിയത്. 1965 മേയ് 2 - നാണ് പൗരോഹിത്യം സ്വീകരിച്ചത്. 1981ൽ ആസാമിലെ ദിബ്രുഗാർ രൂപതയുടെ മെത്രാനായി. സലേഷ്യൻ സഭാ വൈദികനായ ഇദ്ദേഹം 1992 മാർച്ച് 30ന് ആസാമിലെ ഗുവാഹതി രൂപതയുടെ മെത്രാനായി നിയമിതനായി. തുടർന്ന് 1995 - ൽ രൂപതയുടെ ആർച്ച് ബിഷപ്പായി.

നോർത്ത് ഈസ്റ്റ് ഇന്ത്യ ബിഷപ്‌സ് കോൺഫറൻസിന്റെ പ്രസിഡൻറ്, ബിഷപ്‌സ് കമ്മീഷൻ ഫോർ എജ്യുക്കേഷൻ ആൻഡ് കൾച്ചറിന്റെ ദേശീയ ചെയർമാൻ, ഫെഡറേഷൻ ഓഫ് ഏഷ്യൻ ബിഷപ്‌സ് കോൺഫറൻസ് കമ്മീഷൻ ഫോർ ഇവാഞ്ചലൈസേഷൻ ചെയർമാൻ എന്നീ സ്ഥാനങ്ങളും മാർ തോമസ് മേനാംപറമ്പിൽ വഹിക്കുന്നു. ടുവേഡ്‌സ് എ സെൻസ് ഓഫ് റെസ്‌പോൺസിബിലിറ്റി എന്ന പുസ്തകം ഇദ്ദേഹം രചിച്ചിട്ടുണ്ട്.

1996 - ലെ ബോഡോ-ആദിവാസി പ്രശ്നം, 2010 - ലെ ബോഡോ-മുസ്ലിം പ്രശ്നം, 2011 - ലെ റാബോ - ഗാരോ പ്രശ്നം എന്നിവ പരിഹരിക്കുന്നതിൽ ഇദ്ദേഹം നേതൃത്വം നൽകി. ഇന്ത്യയുടെ വടക്കുകിഴക്കൻ മേഖലയിലുള്ള ഗോത്രവർഗ സമൂഹങ്ങൾക്കിടയിൽ സമാധാനം സ്ഥാപിക്കുന്നതിനായി മാർ തോമസ് നടത്തിയ പ്രവർത്തനങ്ങൾ പരിഗണിച്ച് ഇറ്റാലിയൻ മാസിക ഇദ്ദേഹത്തിന്റെ പേര് നൊബേൽ സമ്മാനത്തിനായി നിർദ്ദേശിച്ചു. 2012 ജനുവരിയിൽ മാർ തോമസ് മെത്രാൻ സ്ഥാനത്തു നിന്നും വിരമിച്ചു. മാർ ജോൺ മൂലച്ചിറ പകരക്കാരനായി ജനുവരി 12-ന് ചുമതലയേറ്റു.

## അവലംബം

## പുറത്തേക്കുള്ള കണ്ണികൾ
* രൂപതാ വെബ്‌സൈറ്റ് 

വർഗ്ഗം:ലത്തീൻ കത്തോലിക്കാ സഭയിലെ മെത്രാന്മാർ
വർഗ്ഗം:1936-ൽ ജനിച്ചവർ
വർഗ്ഗം:പാലായിൽ നിന്നുള്ള വ്യക്തികൾ
പൂരി

**പൂരി** അല്ലെങ്കിൽ **ബൂരി** (Urdu پوری (pūrī), Oriya ପୁରି(pūrī), Bengali: পুরি (pūrī), Tamil பூரி (pūri), Kannada ಪೂರಿ (pūri), Telugu పూరి (pūri), Turkish:Puf böreği) എന്നത് ഇന്ത്യ, പാകിസ്താൻ എന്നീ രാജ്യങ്ങളിൽ ധാരാളമായി ഉണ്ടാക്കപ്പെടുന്ന ഒരു ഭക്ഷണമാണ്. പ്രാതലിനും വൈകുന്നേരങ്ങളിലെ ചെറു ഭക്ഷണമായും ഇത് കഴിക്കപ്പെടുന്നു. പൂരിക (पूरिका (pūrikā)) എന്ന സംസ്കൃതപദത്തിൽ നിന്നാണ് പൂരി ഉണ്ടായത്.

## പുറത്തേക്കുള്ള കണ്ണികൾ
* പൂരി ഉണ്ടാക്കേണ്ട വിധം 

## ചിത്രശാല


File:Puris being deep fried, Varanasi.jpg|ഒരു വഴിയോര പൂരി കച്ചവടകേന്ദ്രം, വാരാണസി.
File:Aloo Puri, typical morning snack, Varanasi.jpg|ആലൂപൂരി, കുലപരമായ ഒരു പ്രാതൽ വിഭവം(വാരാണസി).
File:Puri masala.jpg|തമിഴ്‌നാട്ടിലെ സേലത്തുള്ള കൃഷ്ണാ കഫേയിലെ പൂരി മസാല
Image:Puri indian dish.jpg|പൂരി തയ്യാർ ചെയ്ത ഉടൻ
File:Halwa Puri, a traditional food made in Walled City of Lahore.jpg|നേർത്ത ബ്രെഡ് എണ്ണയിൽ വറുത്തതും ചിക്കൻപീസ് ഉരുളക്കിഴങ്ങും മധുരമുള്ള പുഡ്ഡിംഗും ചേർത്ത് കഴിക്കും.


വർഗ്ഗം:ഇന്ത്യൻ ഭക്ഷണവിഭവങ്ങൾ
വർഗ്ഗം:എണ്ണപ്പലഹാരങ്ങൾ
കോട്ടയം നഗരസഭ

കേരളത്തിലെ കോട്ടയം ജില്ലയിലെ  കോട്ടയം താലൂക്കിൽ സ്ഥിതി ചെയ്യുന്ന ഒരു നഗരസഭയാണ് **കോട്ടയം നഗരസഭ**. 1924 - ലാണ് കോട്ടയം നഗരസഭ സ്ഥാപിക്കപ്പെട്ടത്. 1989 ൽ, ഭാരതത്തിൽ 100 % സാക്ഷരത നേടിയ ആദ്യ നഗരമായിരുന്നു കോട്ടയം.

## പൊതുവിവരങ്ങൾ
* ജില്ല                                          : കോട്ടയം 
* വിസ്തീർണ്ണം                                 : 55.4 ച.കി.മി
* കോഡ്                                       : M050400
* വാർഡുകളുടെ എണ്ണം                   : 52
* ജനസംഖ്യ                                  : 136,812
* പുരുഷന്മാർ‍                                : 66,294
* സ്ത്രീകൾ‍                                      : 70,518
* ജനസാന്ദ്രത                               : 2469
* സ്ത്രീ : പുരുഷ അനുപാതം              : 1064
* മൊത്തം സാക്ഷരത                    : 96
* സാക്ഷരത (പുരുഷന്മാർ )             : 98
* സാക്ഷരത (സ്ത്രീകൾ )                   : 95

## Municipality Members

## അവലംബം


വർഗ്ഗം:കോട്ടയം ജില്ലയിലെ നഗരസഭകൾ
കമ്മ്യൂൺ

ലഘുചിത്രം|വലത്ത്‌|കമ്യൂൺ
ജനങ്ങൾ ഒരുമിച്ച് ഏതെങ്കിലും തരത്തിലുള്ള പൊതുതാല്പര്യത്തോടെ, സ്വത്തുക്കളോ, സ്വന്തമായവയോ, വസ്തുവകകളോ, വിഭവങ്ങളോ, ജോലികളോ, വരുമാനമോ പങ്കുവെച്ചോ, ഇവയിലേതെങ്കിലും ചിലത് പങ്കുവെച്ചോ, ഒരുമിച്ച് ജീവിക്കുന്നതിനെ **കമ്മ്യൂൺ ജീവിതം** എന്ന് വിളിക്കുന്നു. പൊതുവായ സാമ്പത്തിക ക്രമീകരണങ്ങളോടൊപ്പം, ശ്രേണീബദ്ധമല്ലാത്ത അധികാരഘടനയും, ജൈവ ജീവിതക്രമവും ഒക്കെ കമ്മ്യൂൺ ജിവിതത്തിന്റെ അനിവാര്യഘടകങ്ങളായി കണക്കാക്കുന്നു. 1871 - ലെ ഫ്രഞ്ച് വിപ്ലവത്തിന്റെ ഭാഗമായ പാരീസ് കമ്മ്യൂണുകളും ഇവയുടെ മുദ്രാവാക്യമായ "സ്വാതന്ത്ര്യം", "സമത്വം", "സാഹോദര്യം" എന്നിവയുടെയും സ്വാധീനത്താലാണ് കമ്മ്യൂൺ ജീവിതത്തിന് ലോകത്ത് കൂടുതൽ പ്രചാരം ലഭിക്കുന്നത്.  ഇത്തരത്തിൽ ജീവിക്കുന്ന നിരവധി കൂട്ടങ്ങൾ ലോകവ്യാപമായി നിലവിലുണ്ടായിരുന്നു.  പാർപ്പിട പ്രശ്നങ്ങൾ ലഘൂകരിക്കാനുതകുന്ന, പരസ്പരം അറിഞ്ഞവർ തമ്മിലുള്ള, സഹകരണാത്മകമായ കമ്മ്യൂൺ ജീവിതം ഇന്നും പലരും ഇഷ്ടപ്പെടുന്നു. ഇപ്പോഴും പലയിടങ്ങളിലും ഇത്തരം രീതി പരീക്ഷിക്കപ്പെടുന്നുണ്ട്.

## അവലംബം
ശാസ്ത്രവിചാരം

1984 ജനുവരി മുതൽ കോഴിക്കോട് നിന്ന് പ്രസിദ്ധീകരണമാരംഭിച്ച ഒരു ശാസ്ത്രമാസികയാണ് **ശാസ്ത്രവിചാരം**. ഇടക്കാലത്ത് പ്രസിദ്ധീകരണം നിലച്ചുവിവെങ്കിലും 2006 ഏപ്രിൽ മാസത്തോടെ പ്രസിദ്ധീകരണം പുനരാരംഭിച്ചു. പ്രൊഫസർ. വി.മുഹമ്മദ് ആയിരുന്നു ചീഫ് എഡിറ്റർ. 2006-ൽ പുനപ്രസിദ്ധീകരണം നടന്നപ്പോഴും അദ്ദേഹം തന്നെയായിരുന്നു പത്രാധിപർ. എന്നാല് പ്രൊഫസർ. വി.മുഹമ്മദിന്റെ വിയോഗത്തോടെ ഡോ. മുഹമ്മദ്ഹസൻ പത്രാധിപരായി.

## പിന്നണിയിൽ
സെന്റർ ഫോർ സൈൻസ് ആന്റ് സയൻസ് റിസർച്ച് (Centre for Sigs and Science Research) എന്ന സംരംഭത്തിന് കീഴിൽ നവശാസ്ത്രവിചാരം എന്ന പേരിൽ ഇപ്പോൾ പ്രസിദ്ധീകരിച്ചു കൊണ്ടിരിക്കുന്ന മാസികയുടെ നിലവിലെ പത്രാധിപ സമിതിയംഗങ്ങൾ താഴെപ്പറയുന്നവരാണ്. 
* മാനേജിങ് എഡിറ്റർ: ഡോ.എം.എ അബ്ദുല്ല
* ചീഫ്.എഡിറ്റർ: ഡോ.മുഹമ്മദ് ഹസൻ  
* സഹ പത്രാധിപർ:ഡോ. കോയക്കുട്ടി ഫാറൂഖി, 
* ഡോ.അബ്ദുർറസാഖ് സുല്ലമി.

## ലക്ഷ്യം
ദൈവമുക്തവും ധർമ്മനിരാസവുമായ ശാസ്ത്ര ചിന്തകൾക്ക് പകരം മാനവികവും ദൈവിക ദൃഷ്ടാന്തപരവുമായ വിചാരങ്ങൾക്ക് ഇടം നൽകുന്ന പ്രസിദ്ധീകരണമാണ് ശാസ്ത്രവിചാരം മാസിക. ഇത്തരം ചിന്തകളുടെ കൂട്ടായ്മക്ക് വേണ്ടി രൂപീകരിക്കപ്പെട്ട സി.എസ്.എസ്.ആർ(സൈൻസ് അഥവാ ദൈവിക ദൃഷ്ടാന്തങ്ങളും ശാസ്ത്രവും സമന്വയിപ്പിക്കുന്ന ഗവേഷണ കേന്ദ്രം)എന്ന സംരംഭത്തിൻറെ ആശയപ്രചാരണവേദികൂടിയാണ് ശാസ്ത്രവിചാരം.
ആലപ്പുഴ നഗരസഭ

ആലപ്പുഴ ജില്ലയിലെ ഒരു നഗരസഭയാണ് **ആലപ്പുഴ നഗരസഭ**. ഇത് അമ്പലപ്പുഴ താലൂക്കിൽ സ്ഥിതി ചെയ്യുന്നു. ബ്രിട്ടീഷ് ഭരണകാലഘട്ടങ്ങളിൽ ഇത് *ആലപ്പി* എന്നറിയപ്പെട്ടിരുന്നു. *കിഴക്കിന്റെ വെനീസ്* എന്ന് ആലപ്പുഴയെ വിശേഷിപ്പിക്കുന്നു. പഴവീട്, മുല്ലയ്ക്കൽ, ആലപ്പുഴ പടിഞ്ഞാറ്, ആര്യാട് തെക്ക് വില്ലേജിൻറെ ഒരു ഭാഗം എന്നീ വില്ലേജുകൾ നഗരസഭയിൽ ഉൾപ്പെടുന്നു. ജില്ലയിൽ ഏറ്റവും കൂടുതൽ വാർഡുകളും അംഗങ്ങളുമുള്ള നഗരസഭയാണ് ആലപ്പുഴ നഗരസഭ.. 52 വാർഡുകൾ ആണ് ആലപ്പുഴ നഗരസഭയിൽ ഉള്ളത്

### അതിരുകൾ

* വടക്ക്: ആര്യാട് തെക്ക് പഞ്ചായത്ത് 
* തെക്ക്: പുന്നപ്ര വടക്ക് പഞ്ചായത്ത് 
* കിഴക്ക്: പള്ളാത്തുരത്തി ആറ് 
* പടിഞ്ഞാറ്: അറബിക്കടൽ

## നഗരസഭയിലെ വാർഡുകൾ

52 വാർഡുകൾ ഉൾപ്പടുന്നതാണ് ആലപ്പുഴ നഗരസഭ 

## ഉപസമിതികൾ
6 ഉപസമിതികളാണ് പ്രധാനമായും നഗരസഭാ കൗൺസിലിന് കീഴിൽ പ്രവർത്തിക്കുന്നത് .

# ധനകാര്യ സ്റാന്റിംഗ് കമ്മിറ്റി 
# വികസനകാര്യ സ്റാന്റിംഗ് കമ്മിറ്റി
# ക്ഷേമകാര്യ സ്റാന്റിംഗ് കമ്മിറ്റി
# ആരോഗ്യ സ്റാന്റിംഗ് കമ്മിറ്റി
# പൊതുമരാമത്ത് സ്റാന്റിംഗ് കമ്മിറ്റി
# വിദ്യാഭ്യാസ - കായിക സ്റാന്റിംഗ് കമ്മിറ്റി

## Municipality Members

## അവലംബം
ചെങ്ങന്നൂർ നഗരസഭ

കേരളത്തിലെ ആലപ്പുഴ ജില്ലയിലെ ഒരു നഗരസഭയാണ് **ചെങ്ങന്നൂർ നഗരസഭ**. ജില്ലയുടെ കിഴക്കേ അറ്റത്തായാണ് നഗരസഭയുടെ സ്ഥാനം. ഇതേ പേരിൽ തന്നെ ഒരു താലൂക്കും, ചെങ്ങന്നൂർ ബ്ലോക്ക് പഞ്ചായത്തും നിലവിലുണ്ട്. 

## അവലംബം
ചേർത്തല നഗരസഭ

കേരളത്തിലെ ആലപ്പുഴ ജില്ലയിലെ വടക്കേ അറ്റത്തുള്ള ഒരു നഗരസഭയാണ് **ചേർത്തല നഗരസഭ**.  ചേർത്തല തെക്ക്, കൊക്കോതമംഗലം, വയലാർ കിഴക്ക്, തണ്ണീർമുക്കം വടക്ക് എന്നീ വില്ലേജുകളിലായാണ് നഗരസഭ സ്ഥിതി ചെയ്യുന്നത്.

## അതിരുകൾ
വടക്ക് - വയലാർ, ചേന്നം-പള്ളിപ്പുറം ഗ്രാമപഞ്ചായത്തുകൾ
കിഴക്ക് -  ചേന്നം-പള്ളിപ്പുറം, തണ്ണീർമുക്കം ഗ്രാമപഞ്ചായത്തുകൾ
തെക്ക് - തണ്ണീർമുക്കം, ചേർത്തല തെക്ക്‌ ഗ്രാമപഞ്ചായത്തുകൾ
പടിഞ്ഞാറ് - ചേർത്തല തെക്ക്‌, കടക്കരപ്പള്ളി ഗ്രാമപഞ്ചായത്തുകൾ
## വാർഡുകൾ
1 ശക്തീശ്വരം 
2 മൂലയിൽ 
3 പവർ ഹൌസ് വാർഡ്	
4 മണ്ണുകുഴി 
5 നെടുംബ്രക്കാട്	  
6	പരപ്പേൽ	 
7	ശാസ്താംവാർഡ്	 
8	കുളത്ത്രക്കാട്	 
9	ശാവശ്ശേരി	 
10	കാളികുളം	 
11	മുനിസിപ്പൽ ഓഫീസ്	 
12	എക്സറേ വാർഡ്	 
13	സിവിൽ സ്റ്റേഷൻ	 
14	ചക്കരക്കുളം 
15	കുരിക്കച്ചിറ 
16	പോളിടെൿനിക്	 
17	ചേരകുളം	 
18	അംബേദ്കർ	 
19	ആറാട്ടുവഴി	 
20	വട്ടവെളി	 
21	കരുവായിൽ	 
22	മിനി മാർക്കറ്റ്	 
23	കട്ടങ്ങനാട്ട്	 
24	സെൻറ് മാർട്ടിൻ	 
25	പള്ളുവള്ളുവെളി	 
26	വല്ലയിൽ	 
27	ഇടത്തിൽ	 
28	മുനിസിപ്പൽ ബസ്റ്റാൻറ്	 
29	റ്റി ഡി അന്പലം	 
30	മുട്ടംബസാർ	 
31	വേളോർവട്ടം വാർഡ്	 
32	കുറ്റിക്കാട്ട്	 
33	കിഴക്കേനാൽപത്	 
34	റയിൽവേ സ്റ്റേഷൻ 	 
35	കുറുപ്പനാട്ട് കര

## അവലംബം
പാലാ നഗരസഭ

കേരളത്തിലെ കോട്ടയം ജില്ലയിലെ  മീനച്ചിൽ താലൂക്കിൽ സ്ഥിതി ചെയ്യുന്ന ഒരു നഗരസഭയാണ് **പാലാ**. മീനച്ചിൽ താലൂക്കിന്റെ ആസ്ഥാനമായ ഈ പട്ടണത്തിന്റെ മധ്യത്തിലൂടെ മീനച്ചിൽ നദി കിഴക്കുപടിഞ്ഞാറായി ഒഴുകുന്നു. പ്രധാന നഗരകേന്ദ്രം നദിയുടെ വടക്കേ കരയിലാണ്. കരൂർ , ഭരണങ്ങാനം, മീനച്ചിൽ, മുത്തോലി എന്നീ പഞ്ചായത്തുകൾ പാലാ നഗരവുമായി അതിർത്തി പങ്കുവെക്കുന്നു.

*താലൂക്ക്‌              :     മീനച്ചിൽ
*അസംബ്ലി മണ്ഡലം       :     പാലാ
*ജില്ല                  :     കോട്ടയം

## ചരിത്രം
പാലാ നഗരം ഉൾപ്പെടുന്ന മീനച്ചിൽ താലൂക്ക് പുരാതനകാലത്ത് തെക്കുംകൂർ, വടക്കൂംകൂർ, പൂഞ്ഞാർ എന്നീ രാജ്യങ്ങളുടെ ഭാഗമായിരുന്നു. പാലാ നഗരപ്രദേശത്തെ ഏറ്റവും പുരാതനമായ പാതയാണ് എം.പി റോഡ് (മൂവാറ്റുപുഴ-പുനലൂർ). മുൻകാലങ്ങളിൽ പാലായും ആലപ്പുഴയുമായി മീനച്ചിൽ നദിവഴി വാണിജ്യബന്ധം ഉണ്ടായിരുന്നു.
### പേരിനു പിന്നിൽ
മീനച്ചിലാറിനെ ഒരുകാലത്ത് പാലാഴി എന്നു വിശേഷിപ്പിച്ചിരുന്നു എന്നും അത്‌ ലോപിച്ചാണ്‌ പാലാ എന്ന പേരുണ്ടായതെന്നും ഒരു വിശ്വാസം ഉണ്ട്. എന്നാൽ അങ്ങാടി സ്ഥാപിച്ച പാലാത്ത് ചെട്ടിയാരുടെ സ്മരണാർത്ഥമാണ്‌ പാലാ എന്ന പേരുണ്ടായതെന്നും മറ്റൊരു വിശ്വാസം. 

## വിദ്യാഭ്യാസ കലാലയങ്ങൾ
പാലാ സെന്റ് തോമസ് പള്ളിമേടയിൽ 1896-ൽ സ്ഥാപിക്കപ്പെട്ട *സെന്റ് തോമസ് സ്ക്കൂൾ* ആണ് പാലായിലെ ആദ്യ വിദ്യാഭ്യാസ സ്ഥാപനം.  1921-ൽ സെന്റ് തോമസ് സ്കൂൾ ഹൈസ്കൂളായി ഉയർത്തപ്പെട്ടു. 1909-ൽ കണ്ണാടിയുറുമ്പിൽ മഠത്തിന്റെ നേതൃത്വത്തിൽ ആരംഭിച്ച സ്കൂൾ 1921-ൽ മിഡിൽ സ്കൂളായി ഉയർത്തപ്പെട്ടു.
#### സെന്റ് മേരീസ് ഗേൾസ് ഹയർ സെക്കണ്ടറി സ്ക്കൂൾ

### കോളേജുകൾ
* സെന്റ്. തോമസ് കോളേജ്

## ആരാധനാലയങ്ങൾ
### ഹൈന്ദവക്ഷേത്രങ്ങൾ
* പെരുമാൾ ക്ഷേത്രം
* ആനക്കുളങ്ങര ക്ഷേത്രം
* ളാലം മഹാദേവക്ഷേത്രം
* പുതിയകാവ് ദേവീ ക്ഷേത്രം
* തൃക്കയിൽ ശിവക്ഷേത്രം
* മുരിക്കുംപുഴ ദേവീക്ഷേത്രം
* വെള്ളാപ്പാട് ദേവീക്ഷേത്രം
* ഇടയാററ് മേലാങ്കോട്ട് ദേവീക്ഷേ(തം. 
* ഇടയാററ് സ്വയംഭൂ ഗണപതിക്ഷേ(തം.
* പൂവരണി മഹാദേവക്ഷേ(തം.  
* ളാലം അമ്പലപ്പുറത്ത് ദേവീക്ഷേ(തം.  
* പുലിയന്നൂർ മഹാദേവക്ഷേ(തം. 
* കടപ്പാട്ടൂർ മഹാദേവക്ഷേ(തം. 
* ഊരാശാല സു(ബഹ്മണൃ ക്ഷേ(തം.
* ആനക്കുളങ്ങര ദേവീ ക്ഷേ(തം. 
* തട്ടാറകത്ത് ക്ഷേ(തം.

### ക്രിസ്തീയ ദേവാലയങ്ങൾ
* ളാലം പുത്തൻ പള്ളി
* ളാലം കുരിശു പള്ളി
* സെന്റ് എഫ്രം പള്ളി
* സെന്റ് ജോസഫ് പള്ളി
* സെന്റ് തോമസ്സ് പള്ളി
* അരുണാപുരം പള്ളി
* പാലാ വലിയ പള്ളി
* ളാലം പഴയ പള്ളി
* മാർ‌ത്തോമാ പള്ളി

### മസ്ജിദുകൾ
* മസ്ജിദ്-ഉൽ -ഫലാഹ്

## പ്രശസ്ത വ്യക്തികൾ
* മഹാകവി പാലാ നാരായണൻ നായർ
* മഹാകവി കട്ടക്കയത്തിൽ ചെറിയാൻ മാപ്പിള
* കെ.എം. മാണി
*വെട്ടൂർ രാമൻനായർ.

## അവലംബം



വർഗ്ഗം:കോട്ടയം ജില്ലയിലെ നഗരസഭകൾ
വർഗ്ഗം:പാലാ
വൈക്കം നഗരസഭ

കേരളത്തിലെ കോട്ടയം ജില്ലയിലെ  വൈക്കം താലൂക്കിൽ സ്ഥിതി ചെയ്യുന്ന ഒരു മുനിസിപ്പാലിറ്റിയാണ് **വൈക്കം**. ജനസംഖ്യ: 22,367. കേരളത്തിലെ ഏറ്റവും പഴക്കം ചെന്ന മുനിസിപ്പാലിറ്റികളിലൊന്നാണ് വൈക്കം.  

## അതിരുകൾ
* കിഴക്ക് - ഉദയനാപുരം പഞ്ചായത്ത്
* പടിഞ്ഞാറ് - വേമ്പനാട്ട് കായൽ
* വടക്ക് - ഉദയനാപുരം പഞ്ചായത്ത്
* തെക്ക് - ടി.വി.പുരം പഞ്ചായത്ത്, വല്യാനപ്പുഴ

## ചരിത്രം
വെണ്മലൈനാട് എന്നറിയപ്പെട്ടിരുന്ന പഴയ നാട്ടുരാജ്യത്തിന്റെ ഭാഗമായിരുന്നു പുരാതനകാലത്ത് വൈക്കം. വെൺമലൈനാട് പിന്നീട് വടക്കുംകൂർ, തെക്കുംകൂർ എന്ന് രണ്ടായി പിരിഞ്ഞപ്പോൾ വൈക്കം വടക്കുംകൂർ രാജവംശത്തിന്റെ അധികാരത്തിൽപ്പെട്ട പ്രദേശമായി. 1742-ൽ മാർത്താണ്ഡവർമ്മ വടക്കുംകൂറിനെ ആക്രമിച്ചു കീഴടക്കി തിരുവിതാംകൂറിനോട് ചേർക്കുന്നതുവരെ പ്രമാണികമായ പട്ടണമായിരുന്നു വൈക്കം. പിന്നീട് റാണി ലക്ഷ്മിഭായി റീജന്റായി ഇവിടെ ഭരണം നടത്തി. 1924-ൽ നടന്ന വൈക്കം സത്യാഗ്രഹത്തോട് കൂടിയാണ് ദേശീയതലത്തിൽ വൈക്കം ശ്രദ്ധിക്കപ്പെട്ടുതുടങ്ങിയത്. എന്നാൽ വൈക്കം ക്ഷേത്രത്തിലെ അഷ്ടമി മഹോത്സവത്തിന്റെ പേരിൽ വൈക്കം പണ്ടു മുതൽ‌ക്കേ തന്നെ കേരളമൊട്ടുക്ക് അറിയപ്പെട്ടിരുന്നു.

## ഭൂപ്രകൃതി
തെക്കുകിഴക്ക്, വടക്കുകിഴക്ക് ദിശകളിലുള്ള നെൽകൃഷി നിലങ്ങൾ, മണൽ പ്രദേശങ്ങൾ, പടിഞ്ഞാറുഭാഗത്തുള്ള കായൽത്തീരപ്രദേശം, താഴ്ന്ന പ്രദേശങ്ങൾ, സമതല പ്രദേശങ്ങൾ, തീരദേശം എന്നിങ്ങനെ വൈക്കം നഗരപ്രദേശത്തിന്റെ ഭൂപ്രകൃതിയെ തരം തിരിക്കാം. മണൽ മണ്ണ്, എക്കൽമണ്ണ്, ചെളി കലർന്ന മണ്ണ്, പാടശേഖരങ്ങളിലെ എക്കൽ നിക്ഷേപം എന്നിവയാണ് ഇവിടെ കാണപ്പെടുന്ന പ്രധാന മണ്ണിനങ്ങൾ. സമശീതോഷ്ണ കാലാവസ്ഥ അനുഭവപ്പെടുന്ന പ്രദേശമാണിത്. സമുദ്രനിരപ്പിൽ നിന്ന് വളരെയൊന്നും ഉയരത്തിലല്ലാതെയാണ് ഈ പ്രദേശത്തിന്റെ കിടപ്പ്.

## ആരാധനാലയങ്ങൾ
### ഹൈന്ദവ ക്ഷേത്രങ്ങൾ
* വൈക്കം മഹാദേവ ക്ഷേത്രം

### ക്രിസ്തീയ ആരാധനാലയങ്ങൾ
### മസ്ജിദുകൾ

## വിദ്യാഭ്യാസ സ്ഥാപനങ്ങൾ
* ബോയ്സ് ഹൈസ്കൂൾ
* ആശ്രമം സ്കൂൾ
* ഗേൾസ് ഹൈസ്കൂൾ
* ബി.എഡ് കോളേജ്

## അവലംബം


വർഗ്ഗം:കോട്ടയം ജില്ലയിലെ നഗരസഭകൾ
കായംകുളം നഗരസഭ

കേരളത്തിലെ ആലപ്പുഴ ജില്ലയിലെ ഒരു നഗരസഭയാണ് **കായംകുളം നഗരസഭ**.
## അതിരുകൾ
കിഴക്ക് - കൃഷ്ണപുരം ഗ്രാമപഞ്ചായത്ത് 
വടക്ക് - പത്തിയൂർ, ചെട്ടിക്കുളങ്ങര ഗ്രാമപഞ്ചായത്തുകൾ  
പടിഞ്ഞാറ് - ദേവികുളങ്ങര ഗ്രാമപഞ്ചായത്ത്,  കായംകുളം കായൽ 
തെക്ക് - കൃഷ്ണപുരം , ദേവികുളങ്ങര ഗ്രാമപഞ്ചായത്തുകൾ
## വാർഡുകൾ
* ടൗൺ യു പി എസ്
* കൊറ്റുകുളങ്ങര
* അറക്കൽ
* മൊയ്തീൻ പള്ളി
* വലിയപറമ്പ്
* മാവിലേത്ത്
* ഏറുവ ക്ഷേത്രം
* വെയർ ഹൗസ്
* മാർക്കറ്റ്
* ശ്രീ വിട്ടോഭ
* ഗുരുമന്ദിരം
* എറുവ
* കാക്കനാട്
* മദ്രസ
* റെയിൽവേ സ്റ്റേഷൻ
* ചെപ്പല്ലിൽ
* കരിമുട്ടം
* കോയിപ്പള്ളിക്കരണ്മ
* പെരിങ്ങള കിഴക്ക്
* പെരിങ്ങള പടിഞ്ഞാറ്
* നെല്ല് ഗവേഷണ കേന്ദ്രം
* മുരിക്കിൻമൂട്
* പുലിക്കണക്ക്
* ഇൻഡസ്ട്രിയൽ എസ്റ്റേറ്റ്
* ചെറവള്ളി വടക്ക്
* ചെറവള്ളി
* കല്ലുമ്മൂട്
* മേനതെരിൽ
* അമ്പലപ്പാട്ട്
* തോട്ടവിള ഗവേഷണ കേന്ദ്രം
* കൃഷണപുരം ക്ഷേത്രം
* ഫാക്ടറി
* ചിറക്കടവം
* പുതിയിടം തെക്ക്
* പുതിയിടം വടക്ക്
* മുനിസിപ്പൽ ഓഫീസ്
* കോളേജ്
* പോളി ടെക്ക്നിക്
* ഹോമിയോ ആശുപത്രി
* കൊട്ടക്കടവ്
* മൂലെശേരിൽ
* പുളിമുക്ക്
* ഐക്യ ജംഗ്ഷൻ
## അവലംബം
* http://www.kayamkulammunicipality.in/
മാവേലിക്കര നഗരസഭ

ആലപ്പുഴ ജില്ലയിലെ ഒരു നഗരസഭയാണ് **മാവേലിക്കര നഗരസഭ**. കേരളത്തിലെ ഏറ്റവും പഴക്കമേറിയ മുസിപ്പാലിറ്റികളിൽ ഒന്നാ ഇത് അച്ചൻ കോവിലാറിനു തീരത്തായി സ്ഥിതി ചെയ്യുന്നു. 

## വാർഡുകൾ, 2020ൽ മെമ്പർമാർ

## അവലംബം
പത്തനംതിട്ട നഗരസഭ

പത്തനംതിട്ട ജില്ലയിലെ ഒരു നഗരസഭയാണ് **പത്തനംതിട്ട നഗരസഭ**. പത്തനംതിട്ട ജില്ലയിൽ കോഴഞ്ചേരി താലൂക്കിലാണ് പത്തനംതിട്ട നഗരസഭ സ്ഥിതി ചെയ്യുന്നത്. 23.5 ചതുരശ്രകിലോമീറ്റർ വിസ്തീർണ്ണത്തിൽ പത്തനംതിട്ട വില്ലേജിൽ വ്യാപിച്ചുകിടക്കുന്ന ഈ നഗരസഭയിൽ 32 വാർഡുകളുണ്ട്.

1978-ലാണ് നഗരസഭ രൂപീകൃതമായത്.  അഡ്വ സഗീർ ഹുസ്സൈൻ ഇപ്പോഴത്തെ നഗരസഭാ ചെയർമാൻ.

## അതിരുകൾ
* വടക്ക് - മലയാലപ്പുഴ പഞ്ചായത്ത്
* കിഴക്ക് - മൈലപ്ര പഞ്ചായത്ത്
* തെക്ക് - പ്രമാടം, ഓമല്ലൂർ പഞ്ചായത്തുകൾ
* പടിഞ്ഞാറ് - ഇലന്തൂർ പഞ്ചായത്ത്

## വിദ്യാലയങ്ങൾ

ഗവ.യു.പി.സ്കൂൾ ആയിരുന്നു പത്തനംതിട്ടയിലെ ആദ്യത്തെ വിദ്യാലയം. 1931-ൽ പത്തനംതിട്ടയിലെ ആദ്യത്തെ ഹൈസ്കൂളായ കാതോലിക്കേറ്റ് ഹൈസ്കൂൾ സ്ഥാപിക്കപ്പെട്ടു. 1952-ൽ സ്ഥാപിതമായ കാതോലിക്കേറ്റ് കോളേജ് മഹാത്മാഗാന്ധി സർവ്വകലാശാലയിലെ തന്നെ പ്രമുഖ കലാലയങ്ങളിലൊന്നാണ്. മാർത്തോമ ഹയർ സെക്കണ്ടറി സ്കൂൾ നഗരത്തിലെ മറ്റൊരു പ്രധാന വിദ്യാലയമാണ്.

## ആരാധനാലയങ്ങൾ
ശക്തിഭദ്രനാൽ സ്ഥാപിതമായതായി കരുതപ്പെടുന്ന കൊടുന്തറ ശ്രീ സുബ്രഹ്മണ്യസ്വാമിക്ഷേത്രം, ശ്രീ ധർമ്മശാസ്താ ക്ഷേത്രം, മുത്താരമ്മൻ കോവിൽ, 500-ൽ പരം വർഷത്തെ പഴക്കമുള്ള കരിമ്പാനയ്ക്കൽ ദേവീക്ഷേത്രം, കരുമ്പനാക്കുഴി ശിവക്ഷേത്രം എന്നിവയാണ് പുരാതന ഹൈന്ദവ ആരാധനാലയങ്ങൾ. ചന്ദനക്കുടത്താൽ പ്രശസ്തമായ നഗര മദ്ധ്യത്തിലുള്ള പത്തനംതിട്ട ജുമാ മസ്ജിദിന് 700 വർഷത്തിലേറെ പഴക്കമുണ്ട്. വലഞ്ചുഴി പാറൽ, കുലശേഖരപതി എന്നിവയാണ് മറ്റ് പ്രമുഖ മുസ്ലീം പള്ളികൾ. 1854-ൽ സ്ഥാപിതമായ മാക്കാംകുന്ന് സെന്റ് സ്റ്റീഫൻസ് ഓർത്തഡോക്സ് കത്തീഡ്രൽ ഈ പ്രദേശത്തെ പുരാതന ക്രൈസ്തവ ദേവാലയമാണ്. കൂടാതെ നന്നുവക്കാട് സെന്റ് പീറ്റേഴ്സ് സീറോ-മലങ്കര കത്തീഡ്രൽ , നന്നുവക്കാട് സെന്റ് ഗ്രിഗോറിയോസ് ഓർത്തഡോക്സ് വലിയപള്ളി, മാർത്തോമ്മാ പള്ളി, മേരീമാത സീറോ-മലബാർ പള്ളി, സെന്റ് മേരീസ് യാക്കോബായ പള്ളി, ഓൾ സെയിന്റ്സ് സി.എസ്.ഐ പള്ളി എന്നിവയുൾപ്പെടെ നിരവധി ക്രൈസ്തവ ദേവാലയയങ്ങൾ വേറെയുമുണ്ട്. മലങ്കര ഓർത്തഡോക്സ് സഭയുടെ ആദ്യകാല ഭദ്രാസനങ്ങളിലൊന്നായ തുമ്പമൺ ഭദ്രാസനത്തിന്റെ ആസ്ഥാനമായ ബേസിൽ ദയറയും അരമന ചാപ്പലും നഗരസഭാതിർത്തിക്കുള്ളിലാണ്.

## അവലംബങ്ങൾ


വർഗ്ഗം:പത്തനംതിട്ട ജില്ലയിലെ നഗരസഭകൾ
ഡൊമിനിക് സാവിയോ

ഹ്രസ്വമായ ജീവിതത്തിനു ശേഷം കൗമാരപ്രായത്തിൽ മരിച്ച്,  കത്തോലിക്കാസഭയിലെ വിശുദ്ധപദവിയിലേക്കുയർത്തപ്പെട്ട ഇറ്റലി സ്വദേശിയാണ് **ഡൊമിനിക് സാവിയോ** (ജനനം: ഏപ്രിൽ 2, 1842 – മരണം: മാർച്ച് 9, 1857). വിശുദ്ധ ജോൺ ബോസ്കോയുടെ ശിഷ്യനായിരുന്ന സാവിയോ, 14-ആം വയസ്സിൽ രോഗബാധിതനായി മരിക്കുമ്പോൾ, പുരോഹിതപദവിക്കായി പഠിക്കുകയായിരുന്നു.

സാവിയോയെക്കുറിച്ച് വലിയ മതിപ്പുണ്ടായിരുന്ന ഗുരു ജോൺ ബോസ്കോ, ശിഷ്യന്റെ ഒരു ജീവചരിത്രം "ഡോമിനിക് സാവിയോയുടെ ജീവിതം" എന്ന പേരിൽ എഴുതി. ഈ കൃതിയും സാവിയോയുടെ ജീവിതത്തിന്റെ മറ്റു വിവരണങ്ങളും വിശുദ്ധപദവിയുടെ തീരുമാനത്തിൽ നിർണ്ണായകമായി.  മരണസമയത്തെ പ്രായമായ 14 വയസ്സ്, കാനോനീകരണത്തിന് സാവിയോയെ അനർഹനാക്കുന്നതായി പലരും കരുതിയെങ്കിലും, അതിഹ്രസ്വമായ സാധാരണജീവിതത്തിൽ പ്രകടിപ്പിച്ച പുണ്യധീരത (heroic virtue) ആ അസാധാരണ ബഹുമതിക്ക് മതിയാകുന്നതായി ഒടുവിൽ വിലയിരുത്തപ്പെട്ടു. 11-ആം വയസ്സിൽ മരിച്ച മരിയ ഗൊരെത്തിയും 15 വയസ്സിൽ മരിച്ച ലയോൺസിലെ പൊന്റിക്കസും ഉൾപ്പെടെ കൗമാരപ്രായത്തോളം മാത്രം ജീവിച്ച വിശുദ്ധർ വേറേയും ഉണ്ടെങ്കിലും, അവർക്കിടയിൽ, രക്തസാക്ഷിത്ത്വത്തിലൂടെയല്ലാതെ, സാധാരണജീവിതത്തിൽ കൈവരിച്ച പുണ്യപൂർണ്ണതയുടെ അടിസ്ഥാനത്തിൽ വിശുദ്ധപദവിയിലെത്തിയത് ഡോമിനിക് സാവിയോ മാത്രമാണ്. 1954 നവംബർ 24-ന് പീയൂസ് 12-ആം മാർപ്പാപ്പയാണ് സാവിയോയെ വിശുദ്ധനായി പ്രഖ്യാപിച്ചത്.

## അവലംബം


വർഗ്ഗം:1842-ൽ ജനിച്ചവർ
വർഗ്ഗം: 1857-ൽ മരിച്ചവർ
വർഗ്ഗം:ഏപ്രിൽ 2-ന് ജനിച്ചവർ
വർഗ്ഗം:മാർച്ച് 9-ന് മരിച്ചവർ
വർഗ്ഗം:കത്തോലിക്കാസഭയിലെ വിശുദ്ധർ
ജയരാജ് വാര്യർ

കാരിക്കേച്ചർ- ഹാസ്യ രംഗത്തുള്ള ഒരു വ്യക്തിയാണ് **ജയരാജ് വാര്യർ**. ചലച്ചിത്രങ്ങളിലും അഭിനയിച്ചിട്ടുണ്ട്. ടെലിവിഷൻ അവതാരകനുമായ ഇദ്ദേഹം കേരളത്തിലെ തൃശ്ശൂർ സ്വദേശിയാണ്.

## നാടക പ്രവർത്തനം
1982ൽ അമേച്വർ നാടകരംഗത്ത് പ്രവർത്തനം ആരംഭിച്ച ജയരാജ് വാരിയർ 84 മുതൽ ഏഴു വർഷം ജോസ് ചിറമ്മലിന്റെ നേതൃത്വത്തിലുള്ള റൂട്ട് എന്ന തിയറ്റർ ഗ്രൂപ്പിൽ നടനായിരുന്നു.

### അഭിനയിച്ച പ്രധാന നാടകങ്ങൾ
വിശാഖദത്തന്റെ മുദ്രാരാക്ഷസം, ബാദൽ സർക്കാരിന്റെ ഭോമ, ഉൽപ്പൽദത്തിന്റെ സൂര്യവേട്ട, വോൾസോയിങ്കയുടെ ചതുപ്പിൽ പാർക്കുന്നവർ, ആനന്ദിന്റെ ശവഘോഷയാത്ര

## [[കാരിക്കേച്ചർ]]
1991 മുതലാണ് ‘കാരിക്കേച്ചർ ഷോ’ എന്ന പുതിയ ആശയവുമായി കേരളത്തിന് അകത്തും പുറത്തുമുള്ള ആയിരക്കണക്കിനു വേദികളിൽ ജയരാജ് ഏറെ ശ്രദ്ധേയനായത്. 2003 ജൂലൈയിൽ കേരള നിയമസഭയിൽ ജനപ്രതിനിധികൾക്കായി അവതരിപ്പിച്ച കാരിക്കേച്ചർ നിയമസഭയുടെ ചരിത്രത്തിലെ ആദ്യ സംഭവമായി.
വർഗ്ഗം:മലയാള ടെലിവിഷൻ അവതാരകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:വാരിയർ

## സിനിമ
ഭൂതക്കണ്ണാടി, ഒരു യാത്രാമൊഴി, കാരുണ്യം, കൊച്ചുകൊച്ചു സന്തോഷങ്ങൾ, നെയ്ത്തുകാരൻ, ആനന്ദഭൈരവി, പ്രാഞ്ചിയേട്ടൻ അന്റ് ദ സെയ്ന്റ്, ഭക്തജനങ്ങളുടെ ശ്രദ്ധയ്ക്ക്, സ്വപ്നസഞ്ചാരി, നയൻ വൺ സിക്സ്, പോപ്പിൻസ്, തിരുവമ്പാടി തമ്പാൻ, ടാ തടിയാ, സ്പിരിറ്റ്, നടൻ, സെല്ലുലോയ്ഡ്, ഹൗസ്ഫുൾ, ഗോഡ്സ് ഓൺ കണ്ട്രി, വേഗം, അപ്പോത്തിക്കിരി, ഒന്നും മിണ്ടാതെ, മത്തായി കുഴപ്പക്കാരനല്ല, ഹൗ ഓൾഡ് ആർ യു, ചാർളി, അനാർക്കലി, ഉട്ടോപ്യയിലെ രാജാവ്, മരുഭൂമിയിലെ ആന, കാട്ടുമാക്കാൻ, പേരറിയാത്തവർ, പുണ്യാളൻ പ്രൈവറ്റ് ലിമിറ്റഡ്, ജോർജേട്ടൻസ് പൂരം, വർണ്യത്തിൽ ആശങ്ക, തൃശ്ശിവപേരൂർ ക്ളിപ്തം, ജോമോന്റെ സുവിശേഷങ്ങൾ, ഡ്രാമ, വികടകുമാരൻ, ആമി, ഒരു പഴയു ബോമ്പ് കഥ, സവാരി, ഇളയരാജ, പൊറിഞ്ചു മറിയം ജോസ്, ദി ഗാംബ്ളർ, സൈലൻസർ എന്നീ സിനിമകളിൽ വേഷമിട്ടു.

## പുരസ്കാരങ്ങൾ
* കേരള സംഗീത നാടക അക്കാദമി പുരസ്കാരം (2010)

## അവലംബം
ട്രോളിങ് നിരോധനം

ലഘുചിത്രം|ട്രോളിംഗ് നിരോധന കാലത്ത് ബോട്ടുകൾ കൊല്ലം കാവനാട് ഭാഗത്ത് നങ്കൂരമിട്ടിരിക്കുന്നു.

മത്സ്യസമ്പത്ത് വർദ്ധിപ്പിക്കുവാനും അതു വഴി മത്സ്യത്തൊഴിലാളികളുടെ വരുമാനമാർഗ്ഗം ഉറപ്പുവരുത്തുകയും പോഷകമൂല്യമുള്ള മത്സ്യങ്ങളുടെ വംശവർദ്ധനവ് നടപ്പിലാക്കുവാനും ഉദ്ദേശിച്ച് കേന്ദ്രസർക്കാർ ഏർപ്പെടുത്തിയ നിരോധനമാണ് **[[ട്രോളിങ്]] നിരോധനം**. 1988 - ലാണ് സർക്കാർ ഈ നിരോധനം ഇന്ത്യയിൽ നടപ്പിലാക്കിയത്. തുടർന്ന് ഇന്ത്യയിൽ ആദ്യം കൊല്ലം തീരത്താണ് നിരോധനം പ്രാബല്യത്തിൽ വരുത്തിയത്. തുടർന്ന് പരമ്പരാഗത മത്സ്യത്തൊഴിലാളികളെ ട്രോളിങ് നിരോധനത്തിൽ നിന്നൊഴിവാക്കുന്ന കേരളാ വർഷകാല മത്സ്യബന്ധന സംരക്ഷണ നിയമം 2007ൽ ആണു നിലവിൽ വന്നത് .

ചാള, അയല തുടങ്ങിയ മത്സ്യങ്ങളുടെ പ്രജനനസമയമായ മൺസൂൺ കാലത്താണ് ഈ നിരോധനം ഏർപ്പെടുത്തുക. ഈ കാലത്ത് മുട്ടയിടാറായ മത്സ്യങ്ങൾ തീരങ്ങളിൽ കൂടുതലായി ഉണ്ടാകും.ഈ സമയത്ത് വൻതോതിൽ മത്സ്യബന്ധനം (ട്രോളിങ്) നടത്തിയാൽ മുട്ടയിടാറായ മത്സ്യങ്ങൾ കൂടുതലായി വലയിൽ കുടുങ്ങുകയും അടുത്ത തലമുറ മത്സ്യകുഞ്ഞുങ്ങൾ പിറവി എടുക്കാതെ പോകുകയും ചെയ്യും. ഇത് തുടർന്നാൽ കാലക്രമേണ കടലിലെ മത്സ്യസമ്പത്ത് ഗണ്യമായി കുറയുകയും ചെയ്യും. ഇതാണ് ഈ സമയത്ത് ട്രോളിങ് നിരോധിക്കാനുള്ള തീരുമാനത്തിന്റെ അടിസ്ഥാനം.

നിരോധനകാലത്ത് തീരത്തു നിന്നും22 കിലോമീറ്റർ ദൂരെ വരെ മത്സ്യബന്ധനം അനുവദിക്കില്ല. എന്നാൽ പരമ്പരാഗത മത്സ്യത്തൊഴിലാളികൾ ഉപയോഗിക്കുന്ന ഇൻബോർഡ് ഔട്ട്‌ബോർഡ് വള്ളങ്ങൾക്ക് ഈ നിയമം ബാധകമല്ല. ഏകദേശം 50 ദിവസ കാലയളവിലേക്കാണ് ഈ നിരോധനം സാധാരണ നടപ്പിലാക്കുന്നത്.
വർഗ്ഗം:ഇന്ത്യയിലെ നിയമങ്ങൾ
വർഗ്ഗം:മത്സ്യപ്രജനനം
വർഗ്ഗം:മത്സ്യബന്ധനം
അദ്ധ്യാപക സമാജങ്ങൾ

ഒരു നിശ്ചിതപ്രദേശത്തെ അധ്യാപകരെ അംഗങ്ങളായി ചേർത്തു നടത്തപ്പെടുന്ന സംഘടനകളെ **അധ്യാപക സമാജങ്ങൾ** എന്നു വിളിക്കുന്നു.

## ലക്ഷ്യം

ബോധനപ്രക്രിയയിലെ പരിവർത്തന വിധേയമായ രീതികളും വിജ്ഞാനവുമായി നിത്യസമ്പർക്കം പുലർത്തുക എന്നതാണ് ഇതിന്റെ മുഖ്യലക്ഷ്യം. ബ്രിട്ടൻ, ഫ്രാൻസ്, ജർമനി, യു.എസ്. എന്നീ രാജ്യങ്ങളിൽ അധ്യാപകർ മുൻകൈയെടുത്ത് ഇത്തരം സമാജങ്ങൾ സ്ഥാപിച്ചിട്ടുണ്ട്. വിദ്യാഭ്യാസത്തിലെ നൂതനപ്രവണതകൾ, പാഠ്യപദ്ധതി, പാഠപുസ്തകങ്ങൾ എന്നിങ്ങനെ പല പ്രധാന വിഷയങ്ങളെപ്പറ്റിയും ഇവർ ചർച്ച ചെയ്യുന്നു. ബോധനനിലവാരം മെച്ചപ്പെടുത്തുന്നതിന് റിഫ്രഷർ കോഴ്സുകൾ സംഘടിപ്പിക്കുന്നു. വിദേശപര്യടനത്തിനുവേണ്ടി സൌകര്യങ്ങൾ ഉണ്ടാക്കി സമാജാംഗങ്ങളായ അധ്യാപകരുടെ അനുഭവസമ്പത്ത് വർധിപ്പിക്കുന്നു. മാത്രമല്ല, ഉയർന്ന ബിരുദങ്ങൾ നേടുവാനും ഗവേഷണങ്ങൾ നടത്തുവാനും ഗവേഷണഫലങ്ങൾ പ്രസിദ്ധപ്പെടുത്തുവാനുമുള്ള സൗകര്യങ്ങളും സാഹചര്യങ്ങളും അധ്യാപകർക്ക് ലഭിക്കത്തക്കവണ്ണം പല പദ്ധതികളും സംഘടിപ്പിച്ചുവരുന്നു.

ഇപ്രകാരം അധ്യാപകരുടെ പൊതുതാത്പര്യങ്ങളെ മുൻനിറുത്തി സമാജങ്ങൾ ഉണ്ടാക്കുന്നതോടൊപ്പം ഓരോ പ്രത്യേക വിഷയം കൈകാര്യം ചെയ്യുന്ന അധ്യാപകർ അവരുടേതായ സമാജങ്ങൾ ഉണ്ടാക്കുന്ന രീതിയും വികസിതരാജ്യങ്ങളിൽ സാധാരണമാണ്. ഉദാഹരണമായി ബ്രിട്ടനിലെ ഗണിതശാസ്ത്രാധ്യാപകരുടെ സമാജം ഗവേഷണം ചെയ്തു പ്രസിദ്ധപ്പെടുത്തിയിട്ടുള്ള ലഘുലേഖകൾ ആ വിഷയത്തിലെ പാഠ്യപദ്ധതിയേയും ബോധനരീതിയേയും സാരമായി സ്വാധീനിച്ചിട്ടുണ്ട്. ഇതേ രീതിയിൽ പ്രത്യേക വിഷയങ്ങൾ കൈകാര്യം ചെയ്യുന്ന അധ്യാപകരുടെ സമാജങ്ങളെപ്പറ്റി കോഠാരി കമ്മീഷൻ (1964) പ്രാധാന്യം കൊടുത്തുകൊണ്ട് റിപ്പോർട്ടു ചെയ്തിട്ടുണ്ട്.

## ഇന്ത്യയിൽ

ഇന്ത്യയിൽ വിദ്യാലയാധികൃതരുടെ നിർദ്ദേശാനുസരണമാണ് അധ്യാപകസമാജങ്ങൾ പ്രവർത്തിക്കാറുള്ളത്. അതും പ്രധാനമായി പ്രാഥമികവിദ്യാലയങ്ങളിൽ മാത്രം. കേരളത്തിലെ പ്രാഥമികവിദ്യാലയങ്ങളിലെ ഓരോ അസിസ്റ്റന്റ് എഡ്യൂക്കേഷണൽ ആഫീസറുടെയും കീഴിലുള്ള അധ്യാപകർ മാസത്തിലൊരിക്കൽ ഒന്നിച്ചുകൂടി മാതൃകാക്ലാസ്സുകൾ നിരീക്ഷിക്കുക, ചർച്ചയിൽ പങ്കെടുക്കുക തുടങ്ങിയ കാര്യങ്ങളിൽ ഏർപ്പെടുന്ന പതിവുണ്ടായിരുന്നു. പിന്നീട് അതിന്റെ സ്ഥാനത്ത് മറ്റൊരു പരിപാടി പരീക്ഷിക്കപ്പെട്ടു. സ്കൂൾ കോംപ്ലക്സ് എന്നായിരുന്നു ഈ പുതിയ സമാജത്തിന്റെ പേര്. ഒരു പ്രത്യേക പ്രദേശത്തെ ഹൈസ്കൂൾ അല്ലെങ്കിൽ ട്രെയിനിങ് സ്കൂൾ കേന്ദ്രമാക്കി അതതു പ്രദേശത്തെ പ്രാഥമിക വിദ്യാലയങ്ങളുടെ കോംപ്ലക്സ് രൂപവത്കരിച്ച് പ്രവർത്തിക്കുന്നു. നൂതനങ്ങളായ വിദ്യാഭ്യാസ പ്രവണതകളുമായി അധ്യാപകരെ പരിചയപ്പെടുത്തുക, അവരുടെ പ്രശ്നങ്ങൾ ക്ലാസ്സുകളിലൂടെയും ചർച്ചകളിലൂടെയും മറ്റും പരിഹരിക്കുക തുടങ്ങിയ പ്രവർത്തനങ്ങൾ ഇതിലൂടെ നടത്താം. ഹൈസ്കൂളുകളിലെ അധ്യാപകരുടെ സേവനവും പരീക്ഷണശാലകളുടെ ഉപയോഗവും പ്രാഥമികവിദ്യാലയങ്ങൾക്ക് ലഭ്യമാക്കാം എന്നത് ഈ പദ്ധതിയുടെ ഒരു മേന്മയാണ്.

കോംപ്ലക്സുകൾ നടപ്പിൽ വന്നത് കോഠാരി കമ്മിഷൻ റിപ്പോർട്ടിന്റെ ഫലമായിട്ടാണെങ്കിലും പ്രതീക്ഷക്കനുസൃതമായി അവ പ്രവർത്തിച്ചില്ല. അധ്യാപകർ മുൻകൈയെടുത്തു പ്രവർത്തിക്കുന്നതിന് പകരം അധികൃതനിർദ്ദേശമായിരുന്നു അവയ്ക്ക് പിന്നിലെ പ്രചോദനമെന്നതാകാം കാരണം. 1970-നോടനുബന്ധിച്ച് കേരളത്തിന്റെ വിവിധ ഭാഗങ്ങളിൽ (ഉദാ. തൃശൂർ, കോഴിക്കോട്) അക്കാദമിക് കൌൺസിലുകൾ എന്ന പേരിൽ അധ്യാപകസമാജങ്ങൾ രൂപവത്കരിക്കുവാൻ ശ്രമങ്ങൾ നടന്നു.

എല്ലാ നിലവാരത്തിലുമുള്ള അധ്യാപകർ, കഴിയുമെങ്കിൽ പ്രത്യേക വിഷയങ്ങളുടെ അടിസ്ഥാനത്തിൽ, സമാജങ്ങൾ സ്വയം രൂപവത്കരിക്കുകയും അക്കാദമീയമായ കാര്യങ്ങളെ മുൻനിർത്തി പ്രവർത്തിക്കുകയും ചെയ്യുന്നത് വിദ്യാഭ്യാസ പുരോഗതിക്ക് അത്യന്താപേക്ഷിതമാണ്.
അടൂർ നഗരസഭ

പത്തനംതിട്ട ജില്ലയിൽ അടൂർ താലൂക്കിലാണ് **അടൂർ നഗരസഭ** സ്ഥിതി ചെയ്യുന്നത്. അടൂർ വില്ലേജുപരിധിയിൽ സ്ഥിതി ചെയ്യുന്ന അടൂർ നഗരസഭയിൽ 28 വാർഡുകളുണ്ട്. ഉമ്മൻ തോമസാണ് ഇപ്പോഴത്തെ നഗരസഭാധ്യക്ഷൻ 
## ചരിത്രം
1982 നവംബർ ഒന്നാം തീയതി പത്തനംതിട്ട ജില്ല രൂപീകരിക്കുന്നതു വരെ കൊല്ലം ജില്ലയിലെ കുന്നത്തൂർ താലൂക്കിലാണ് അടൂർ ഉൾപ്പെട്ടിരുന്നത്.  1990 ഏപ്രിൽ ഒന്നാം തീയതിയാണ്, അതുവരെ പഞ്ചായത്തായിരുന്ന അടൂർ , മുനിസിപ്പാലിറ്റിയായി ഉയർത്തപ്പെട്ടത്. തുടർന്ന് പഞ്ചായത്തുകമ്മിറ്റിയെ പിരിച്ചുവിടുകയും സ്പെഷ്യൽ ഓഫീസറുടെ കീഴിൽ നഗരസഭ പ്രവർത്തനം ആരംഭിക്കുകയും ചെയ്തു. മുനിസിപ്പാലിറ്റിയായ ശേഷം, 1995-ൽ നടന്ന ആദ്യ തെരഞ്ഞെടുപ്പിൽ ചക്കനാട്ടു രാജേന്ദ്രൻ അടൂർ നഗരസഭയുടെ ആദ്യ ചെയർമാനായി തെരഞ്ഞെടുക്കപ്പെട്ടു.
## വിദ്യാഭ്യാസ സ്ഥാപനങ്ങൾ
1914-ൽ സ്ഥാപിക്കപ്പെട്ട അടൂർ മലയാളം സ്കൂൾ (അടൂർ ഗവ: യു.പി.എസ്.) ആണ് ഈ പ്രദേശത്തെ ആദ്യത്തെ വിദ്യാലയം. ഇന്ന് ഒട്ടേറെ വിദ്യാഭ്യാസ സ്ഥാപനങ്ങൾ നഗരസഭാ പരിധിയിൽ പ്രവർത്തിക്കുന്നുണ്ട്
## ആരാധനാലയങ്ങൾ
അടൂർ നഗരഹൃദയത്തിൽ സ്ഥിതി ചെയ്യുന്ന പാർത്ഥസാരഥി ക്ഷേത്രം വളരെ പ്രശസ്തമാണ്. പന്നിവിഴ ദേവീക്ഷേത്രം, കണ്ണംകോട് മുസ്ലീംപള്ളി, കണ്ണംകോട് ഓർത്തഡോക്സ് പള്ളി, അടൂർ തിരുഹൃദയപ്പള്ളി  എന്നിവയാണ് മറ്റ് പ്രധാന ആരാധനാലയങ്ങൾ .
## അവലംബങ്ങൾ


വർഗ്ഗം:പത്തനംതിട്ട ജില്ലയിലെ നഗരസഭകൾ
അടൂർ താലൂക്ക്

പത്തനംതിട്ട ജില്ലയിലെ ഒരു താലൂക്കാണ്‌ **അടൂർ**. മല്ലപ്പള്ളി, റാന്നി, കോഴഞ്ചേരി,കോന്നി,എന്നിവയാണ് അയൽ താലൂക്കുകൾ.

## അവലംബം


വർഗ്ഗം:പത്തനംതിട്ട ജില്ലയിലെ താലൂക്കുകൾ
തൃക്കലഞ്ഞൂർ മഹാദേവക്ഷേത്രം

**തൃക്കലഞ്ഞൂർ മഹാദേവക്ഷേത്രം** പത്തനംതിട്ട ജില്ലയിലെ പ്രശസ്തമായ ശബരിമലയിൽ നിന്നു് ഏതാണ്ടു് 80 കിലോമീറ്ററോളം അകലെ, തെക്കുപടിഞ്ഞാറുമാറി  പുനലൂർ - മൂവാറ്റുപുഴ സംസ്ഥാന പാതയിലാണു് സ്ഥിതിചെയ്യുന്നതു്. പരമശിവനും ധർമ്മശാസ്താവുമാണ് ഈ ക്ഷേത്രത്തിലെ പ്രധാനമൂർത്തികൾ. ഇരു മൂർത്തികൾക്കും പ്രത്യേകമായി കൊടിമരങ്ങളുണ്ട്.
## ഉത്സവം
തൃക്കലഞ്ഞൂർ മഹാദേവക്ഷേത്രത്തിലെ ഉത്സവം മീനമാസം   (മാർച്ച് / ഏപ്രിൽ) തുടങ്ങി തിരുവാതിര ആറാട്ടിനു തീരും.  ഉത്സവം 8 ദിവസം വരെ ഉണ്ടാകും.
തൃക്കലഞ്ഞൂർ മഹാദേവക്ഷേത്രം ഉത്സവത്തിലെ കെട്ടുകാഴ്ചയിലെ ചില ചിത്രങ്ങൾ 

File:Kala@temple.jpg| കാളയെടുപ്പു്
File:Ox temple PTA.jpg|കാളയെടുപ്പു്
File:Ganapathy.jpg| ഗണപതിയുടെ രൂപം എഴുന്നള്ളത്തു്
File:Siva&parvathy.jpg| ‎ ശിവപാർവ്വതിമാരുടെ രൂപം എഴുന്നള്ളത്തു്
File:Elephant .jpg| തിടമ്പു് എഴുന്നള്ളത്തു്
File:Vilaku.jpg| വിളക്കു്
File:Kalanjoor temple.jpg| ‎ശ്രീകോവിൽ


വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
വർഗ്ഗം:രണ്ടു കൊടിമരങ്ങളുള്ള ക്ഷേത്രങ്ങൾ
അനന്യ

മലയാളം, തമിഴ്, തെലുഗ് ചലച്ചിത്ര അഭിനേത്രിയാണ് **അനന്യ** എന്ന **ആയില്യ ജി. നായർ**. 
## ജീവിതരേഖ
എറണാകുളം ജില്ലയിലെ പെരുമ്പാവൂരിൽ ജനിച്ചു. 2008 - ൽ പോസിറ്റീവ് എന്ന മലയാളചലച്ചിത്രത്തിലാണ് ആദ്യമായി അഭിനയിച്ചത്. തുടർന്ന് അതേ വർഷം തന്നെ നാടോടികൾ എന്ന തമിഴ് ചലച്ചിത്രത്തിലഭിനയിച്ചു. അമ്പെയ്ത്തിൽ സംസ്ഥാന/ദേശീയ തലത്തിൽ രണ്ടു തവണ (2006, 2007) ചാമ്പ്യൻഷിപ്പ് നേടിയിട്ടുണ്ട്. മോട്ടോർസൈക്കിൾ റേസിങ്ങിലും അനന്യ തല്പരയാണ്. ബുള്ളറ്റ് മോട്ടോർസൈക്കിൾ ഓടിക്കുന്നതിൽ വിദഗ്ദ്ധയാണ് അനന്യ. 

## അഭിനയിച്ച ചിത്രങ്ങൾ
 
* പോസിറ്റീവ് - 2008 	
* നാടോടികൾ - 2008 - തമിഴ് 
* രഹസ്യപ്പോലീസ് - 2009
* സീതാ രാം  - 2009
* ശിക്കാർ  - 2009
* ഫിഡിൽ - 2009
* ഒരു സ്മോൾ ഫാമിലി - 2010
* കാണ്ഡഹാർ - 2010
* ഇതു നമ്മുടെ കഥ - 2010
* ചീടൻ - 2010
* അമയ്‌കുട് - 2010 - തെലുഗ്
* സീനിയേഴ്സ് - 2011
* നാടോടി മന്നൻ - 2013
* തോംസൺ വില്ല
* അച്ചൻ ബാലൻ മകൻ ഭീമൻ
* എങ്കേയും എപ്പോതും
* ഡൊക്ടർ ലൗ
* ഇരവും പകലും
* നിള - 2023
* സ്വർഗം -2024

## അവലംബം

## പുറത്തേക്കുള്ള കണ്ണികൾ

*

വർഗ്ഗം:1987-ൽ ജനിച്ചവർ

വർഗ്ഗം:മാർച്ച് 29-ന് ജനിച്ചവർ

വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:മലയാളത്തിലെ ബാലനടിമാർ
ചിങ്ങവനം

കോട്ടയം ജില്ലയിലെ ഒരു ചെറിയ പട്ടണമാണ് **ചിങ്ങവനം.** 

## സ്ഥാനം
എം. സി. റോഡിൽ കോട്ടയം ചങ്ങനാശേരി റൂട്ടിൽ മധ്യഭാഗത്തായി ആണു ഈ പട്ടണത്തിന്റെ ഭൂമിശാസ്ത്രമായ സ്ഥാനം.വിശാലമായ പാടശേഖരങ്ങളാൽ സമൃദ്ധമാണു ഈ പ്രദേശം.
ഈ പ്രദേശം കോട്ടയം മുനിസിപ്പാലിറ്റിയിൽ ഉൾപ്പെട്ടിരിക്കുന്നു.

## സാമുദായികം
ക്നാനായ യാക്കോബായ സുറിയാനി സഭയുടെ ആസ്ഥാനം ചിങ്ങവനമാണ്. ക്നാനായ യാക്കോബായ സുറിയാനി സഭയുടെ മൂന്ന് ദേവാലയങ്ങളും, ക്നാനായ കത്തോലിക്ക സുറിയാനി സഭയുടെ ഒരു ദേവാലയവും, മലങ്കര കത്തോലിക്ക സഭയുടെ ഒരു ദേവാലയവും,മലങ്കര ഒർത്തൊഡോക്സ് സഭയുടെ ഒരു ദേവാലയമും ഉൾപ്പെടെ 6 ക്ക്രിസ്ത്യൻ ദേവാലയങ്ങളും, കരിമ്പിൽ ക്ഷേത്രം,പറമ്പത്ത് ക്ഷേത്രം, എസ്.എൻ.ഡി.പി. ക്ഷേത്രം തുടങ്ങിയ ഹൈന്ദവ ദേവാലയങ്ങളും ഇവിടെ സ്ഥിതി ചെയ്യുന്നു.പനച്ചിക്കാടു ക്ഷേത്രം ഇവിടെ നിന്ന് 3 കിലോമീറ്റർ മാറി സ്ഥിതി ചെയ്യുന്നു.

## പേരിനു പിന്നിൽ

പണ്ട് സിംഹങ്ങൾ നിറഞ്ഞ വനം ആയിരുന്നുവെന്നും, "സിംഹവനം" ലോപിച്ച് "ചിങ്ങവനം" ആയി എന്നും പറയപ്പെടുന്നു.

## വ്യാപാരവും വ്യവസായവും

ഏതാനും വർഷങ്ങൾക്കു മുൻപു വരെ ട്രാവൻകൂർ ഇലക്ട്രോ കെമിക്കൽസ് ലിമിറ്റഡ് (TECIL) ഇവിടുത്തെ ഒരു പ്രധാന വ്യവസായ സ്ഥാപനമായിരുന്നു. തൊഴിൽ സമരങ്ങളും മറ്റ് അനുബന്ധ പ്രശ്നങ്ങളും മൂലം അതു അടച്ചു പൂട്ടി. ഇപ്പൊൾ ഇവിടുത്തെ പ്രധാന വ്യവസായം റബ്ബർ കേന്ദ്രീകൃതമാണു. ഫാക്ടിന്റെ ഒരു ഗോഡൗൺ ഇവിടെ പ്രവർത്തിക്കുന്നു.
വർഗ്ഗം:കോട്ടയം ജില്ലയിലെ പട്ടണങ്ങൾ
പാറക്കാട്

കോഴിക്കോട് ജില്ലയിലെ മൂടാടി ഗ്രാമപഞ്ചായത്തിന്റെ വടക്കുഭാഗത്തായി സ്ഥിതിചെയ്യുന്ന ഭൂ പ്രദേശമാണ് **പാറക്കാട്**. മുചുകുന്നു വഴിയും വീരവഞ്ചേരിവഴിയും ചാക്കര വഴിയും  മൂടാടി-പുറക്കൽ വഴിയും ഇവിടേയ്ക്ക് പ്രവേശിക്കാം. മൂന്നുഭാഗങ്ങളും വയലുകളാൽ ചുറ്റപ്പെട്ട ഒരു ഭൂപ്രദേശം കൂടിയാണ് പാറക്കാട്.  ഭൂരിഭാഗം ജനങ്ങളും ഹിന്ദുമതസ്ഥരാണെങ്കിലും മുസ്ലീം മതത്തിൽ വിശ്വസിക്കുന്നവരും ഇവിടെ പരസ്പരം സൌഹാർദത്തോടെ വസിക്കുന്നു. ജലസേചനവകുപ്പിന്റെ പെരുവണ്ണാമൂഴി - ഇരിങ്ങൽ കറ്റ്യാടി ഇറിഗേഷൻ പദ്ധതിയുടെ പ്രധാന ശുദ്ധജല കനാൽ പദ്ധതിയിൽ ഒന്ന് പാറക്കാടിന്റെ അതിരുമുറിച്ചാണ് വീരവഞ്ചേരി വഴി തിക്കോടി പഞ്ചായത്തിലേക്കു കടന്നുപോകുന്നത്. ഈ കനാലിന്റെ ഭാഗമായ അക്വഡേറ്റ്  മുചുകുന്ന് മലയേയും പാറക്കാടിനെയും ബന്ധിപ്പിക്കുന്നു. ദൃശ്യ ഭംഗിയാൽ അക്വഡേറ്റ് നാടിനെ പ്രകൃത്യാ മനോഹരമാക്കുന്നു.
പാറക്കാടിന്റെ വടക്കേ അതിരിലുള്ള  ദേശവാസികൾ ആശ്രയിക്കുന്ന ഒറവിൽകുളം പഞ്ചായത്തിന്റെ കീഴിലുള്ളതാണു്.

## അതിരുകൾ
*കിഴക്കു് - മുചുകുന്ന്-പാചാക്കൽ
*പടിഞ്ഞാറ് - വീരവഞ്ചേരി
*തെക്കു് - പുറയ്ക്കൽ-വീരവഞ്ചേരി
*വടക്കു് - ചാക്കര-ചിങ്ങപുരം
## സാംസ്കാരിക കേന്ദ്രങ്ങൾ
1975-ജനുവരിയിൽ സ്ഥാപിതമായ യുവശക്തി വായനശാല സ്ഥലത്തെ ഏക സാംസ്കാരിക കേന്ദ്രമാണു്. ആയിരത്തിലേറെ പുസ്തകങ്ങളാൽ സമൃദ്ധമാണു് യുവശക്തിവായനശാല.
ദേശനിവാസികൾ ചേർന്നു് കൂട്ടായ പ്രവർത്തനത്തിലൂടെയാണു് വായനശാലയുടെ ഭരണം നടത്തുന്നതു്.
 

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
പറ്റുവിന

മറ്റൊരു ക്രിയയെയോ നാമത്തെയോ ആശ്രയിച്ചുനിൽക്കുന്ന ക്രിയാരൂപമാണ് **പറ്റുവിന**. ആശ്രയത്തെ അടിസ്ഥാനപ്പെടുത്തി വിനയെച്ചം, പേരെച്ചം എന്ന് രണ്ടു വിധത്തിൽ ഇവയെ തിരിക്കാം.
## ഉദാഹരണം
വിനയെച്ചങ്ങൾ:
*വന്ന്, പറഞ്ഞിട്ട്
*കാണാൻ
*പോകെ, പോകുമ്പോൾ
*നിൽക്കുക
*ചെയ്താൽ

പേരെച്ചങ്ങൾ:

വരുന്ന, വന്ന

## ഇതും കാണുക
*മുറ്റുവിന

വർഗ്ഗം:മലയാളവ്യാകരണം
മുറ്റുവിന

വാക്യത്തിന്റെ അർത്ഥപൂർത്തിക്ക് ആസ്പദമായ ക്രിയയാണ് **മുറ്റുവിന**. അംഗിക്രിയ, പൂർണ്ണക്രിയ എന്നീ പേരുകളുമുണ്ട്. മുറ്റുവിന എല്ലായ്പ്പോഴും ആഖ്യാതത്തിന്റെ ഭാഗമായിരിക്കും.

## ഉദാഹരണം
*വന്നു
*നിൽക്കുന്നു
*കൊടുക്കും
*പറയൂ
*എടുക്കണം
*കാണട്ടെ
*വിളിക്കാം
## ഇതും കാണുക
* പറ്റുവിന
വിവൃതോകാരം

"ഉ" കാരം രണ്ടു വിധത്തിലുണ്ടെന്നാണ് എ.ആര്.രാജരാജവര്മ്മ കേരളപാണിനീയത്തിന്റെ പീഠികയില് പറയുന്നത്. സംവൃത ഉകാരവും (സംവൃതോകാരം) വിവൃത ഉകാരവും (വിവൃതോകാരം). കണ്ടു, നിന്നു തുടങ്ങിയ പൂര്ണ്ണക്രിയകളുടെയും രാമു, തുളു തുടങ്ങിയ നാമശബ്ദങ്ങളുടെയും മറ്റും അവസാനത്തില് വരുന്ന വര്ണത്തെയാണ് വിവൃതോകാരം എന്ന് പറയുന്നത്. വിവൃതോകാരത്തെ വേണ്ടിടത്തോളം തുറന്നുവിട്ട് ഉച്ചരിക്കാതിരിക്കുമ്പോള് ഉണ്ടാകുന്ന വര്ണത്തെയാണ് സംവൃതോകാരം എന്ന് വിളിക്കുന്നത്. (ഇതിനെ അരയുകാരം എന്നും അര്ദ്ധമാത്രിക അകാരം എന്നിങ്ങനെയും കേരളപാണിനിക്കു മുമ്പുള്ള വൈയാകരണന്മാര് വിളിച്ചിരുന്നു.) എ.ആറിന്റെ ആറു നയങ്ങളില് സ്വരസംവരണം സംഭവിച്ചാണ് ഉകാരം സംവൃതോകാരമായിത്തീര്ന്നത് എന്നും അദ്ദേഹം പീഠികയില് പറയുന്നുണ്ട്. എന്നാല് സന്ധിചര്ച്ചയിലും മുറ്റുവിനയുടെ ഘടന വിവരിക്കുന്ന സമയത്തും സംവൃതോകാരമാണ് വിവൃതോകാരമായത് എന്നും പറയുന്നുണ്ട്. ആധുനികഭാഷാശാസ്ത്രത്തിലെ മാനസ്വരസങ്കല്പമനുസരിച്ച് ഇന്ന് സംവൃതോകാരത്തെ കേന്ദ്രസ്വരം എന്ന് പ്രത്യേകം വിളിക്കുന്നുണ്ട്. വിവൃതോകാരത്തിന് മറ്റ് കേവലസ്വരങ്ങളെപ്പോലെ മലയാളത്തില് സ്വനിമത്വം ഉണ്ട്. (കേരളപാണിനീയം, ഭാഷാശാസ്ത്രവിവേകം)

സംവൃതോകാരം അടച്ചുച്ചരിക്കുന്ന ഉകാരമാണ്. ഉദാഹരണം: എന്തു്, പണ്ടു്

## പുറത്തേയ്ക്കുള്ള കണ്ണികൾ
* ഗുരുകുലം ബ്ലോഗ് സംവൃതോകാരം

വർഗ്ഗം:മലയാളവ്യാകരണം
ആസാദ് അലി ഖാൻ

പ്രശസ്തനായ ഇന്ത്യൻ രുദ്രവീണ വാദകനാണ് **ഉസ്താദ് ആസാദ് അലി ഖാൻ** (Hindi: असद अली खान) (1937 –ആൽവാർ 14 ജൂൺ 2011) ജയ്പുർ ബീൻകർ ഖരാനയിലെ വൈണികരുടെ പന്ത്രണ്ടാം തലമുറയിൽപ്പെട്ട അദ്ദേഹത്തിന് സംഗീതത്തിന്റെ ആദ്യ പാഠങ്ങൾ പകർന്നു കൊടുത്തത് പിതാവ് ഉസ്താദ് സാദിഖ് അലിഖാനാണ്. ധ്രുപദ് ശൈലി പിന്തുടർന്ന അദ്ദേഹം  ദിവസം 14 മണിക്കൂർ വരെ സംഗീതം അഭ്യസിക്കുമായിരുന്നു. ആകാശവാണിയിൽ ആർട്ടിസ്റ്റ് ആയിരുന്ന ആസാദ് അലി രാജ്യത്തുടനീളം സംഗീതപരിപാടി അവതരിപ്പിച്ചിട്ടുണ്ട്. അമേരിക്ക, ബ്രിട്ടൻ , ഇറ്റലി തുടങ്ങിയ വിദേശരാജ്യങ്ങളിലും തന്റെ സംഗീത പര്യടനം നടത്തി ഡൽഹി സർവകലാശാലയിൽ അധ്യാപകനുമായിരുന്നു. 
## ബഹുമതികൾ
*പത്മഭുഷൺ.
*സംഗീത സാഹിത്യ അക്കാദമി പുരസ്ക്കാരം

## മരണം
2011 ജൂൺ 14-ന് ഡൽഹിയിലെ എഐഐഎംഎസിൽ ചികിത്സയിലായിരിക്കെ അന്തരിച്ചു..അവിവാഹിതനായിരുന്നു.

## അവലംബം

## പുറത്തെ കണ്ണികൾ
*

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ സംഗീതജ്ഞർ
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:1937-ൽ ജനിച്ചവർ
ജെമോളജി

പല തരത്തിലുള്ളതും അമൂല്യവുമായ ആഭരണക്കല്ലുകളെ പറ്റിയുള്ള ശാസ്ത്രമാണ് **ജെമ്മോളജി**. ഇത്തരം കല്ലുകൾ പ്രകൃത്യാ ഉള്ളതോ കൃത്രിമമായി നിർമിച്ചതോ ആവാം.
|first_book = thomas nicholas
## ജെമ്മോളജിസ്റ്റുകൾ
ഈ വിഭാഗത്തെക്കുറിച്ച്‌ ആധികാരികമായി പഠിക്കുന്നവരാണ് ജെമ്മോളജിസ്റ്റുകൾ. ഇവർ ആഭരണക്കല്ലുകളിൽ പല തരം പരീക്ഷണം നടത്തുകയും ഇവയുടെ മൂല്യ നിർണയം നടത്തുകയും ചെയ്യുന്നു.

## അവലംബം

|india_most_comen = panna
ട്രൈക്കോഡെർമ

കാർഷിക രംഗത്ത്  കുമിൾനാശിനിയായി ഉപയോഗിക്കുന്ന **ട്രൈക്കോഡെർമ** (*Trichoderma*), ഒരു ജെനുസ്സ് മിത്ര കുമിളുകൾ ആണ്കുരുമുളക്, ഇഞ്ചി തുടങ്ങിയ സസ്യങ്ങൾക്കുണ്ടാകുന്ന കുമിൾ രോഗങ്ങൾക്ക് എതിരേ വ്യാപകമായി ഉപയോഗിക്കുന്ന ഒരു ജീവ നിയന്ത്രണ(bio control ) കുമിൾനാശിനി (fungicide )ആണ്  ഇത്. വെളുത്ത നിറത്തിൽ പൊടി രൂപത്തിൽ ലഭിക്കുന്ന ഇതിനെ വേപ്പിൻ പിണ്ണാക്ക്, ചാണകപ്പൊടി എന്നിവയുടെ മിശ്രിതത്തിൽ വംശവർദ്ധനവു വരുത്തിയാണ് കൃഷിയിൽ കുമിൾ രോഗ നിയന്ത്രണത്തിനായി  ഉപയോഗിക്കുന്നത്.

വർഗ്ഗം:കുമിൾനാശിനികൾ
മൊട്ടുചെമ്പരത്തി

ചെമ്പരത്തി വർഗ്ഗത്തിൽ ഉൾപ്പെടുന്നതും സാധാരണ പൂന്തോട്ടങ്ങളിൽ കണ്ടുവരുന്നതുമായ ഒരു ഇനമാണ് **മൊട്ടുചെമ്പരത്തി** അഥവാ **മുളകുചെമ്പരത്തി** (*Sleeping Hibiscus,Turk's Caps, Firecracker Hibicus*) വിടരാൻ ശേഷിയില്ലാതെ അല്പം മാത്രം വിടർന്നു നിൽക്കുന്ന ഇനമായതിനാലാകണം ഇതിനെ മൊട്ടു ചെമ്പരത്തി എന്നു വിളിക്കുന്നത്. മെക്സിക്കോ ആണ് ജന്മദേശമെങ്കിലും ലോകത്താകമാനം കണ്ടുവരുന്ന ഒരു ഇനം കൂടിയാണ് ഇത്. 
right|thumb|225px|മൊട്ടുചെമ്പരത്തി പൂവ്

## സവിശേഷതകൾ
കമ്പ് മുറിച്ചു നട്ട് വളർത്താവുന്ന ഈ സസ്യം തണൽ ഇഷ്ടപ്പെടുന്നു എങ്കിലും തെളിഞ്ഞ സൂര്യപ്രകാശത്തിൽ വളരേയധികം പൂക്കൾ ഉത്പാദിപ്പിക്കുന്നു. വളരെ വേഗം വളരുന്ന ഇനമായ ഇതിന്റെ ഇലകൾക്ക് കടും പച്ച നിറമാണ്. പൂക്കൾക്ക് ചുവപ്പു നിറമാണ് സാധാരണ കാണപ്പെടുന്നതെങ്കിലും പിങ്ക് കലർന്ന നിറത്തിൽ പൂവുകളുള്ള ഇനവും കൂടിയുണ്ട്.

## നടീൽ രീതി
സാധാരണ ചെമ്പരത്തിയുടേതുപോലെ കമ്പുകൾ മുറിച്ചു നട്ടാണ് മൊട്ടു ചെമ്പരത്തിയിലും വംശവർദ്ധന നടത്തുന്നത്. ചെറുവിരലിന്റെ കനമുള്ള കമ്പുകൾ ഏകദേശം 20 സെന്റീമീറ്റർ വരെ നീളമുള്ള കമ്പുകൾ ചുവടുഭാഗം ചരിച്ച് വെട്ടിയെടുത്ത്;  ചട്ടികളിൽ മണ്ണ്, മണൽ, ഇലപ്പൊടി എന്നിവയുടെ മിശ്രിതത്തിൽ  നട്ട് പുതിയ ചെടികൾ ഉണ്ടാക്കാം. ഇങ്ങനെ ചട്ടികളിൽ നടുന്നവ പുതിയ കിളിർപ്പ് ഉണ്ടാകുന്നതുവരെ തണലത്ത് സൂക്ഷിക്കുന്നു. ഇലകൾ വന്നു കഴിഞ്ഞാൽ നല്ലതുപോലെ സൂര്യപ്രകാശം ലഭിക്കുന്ന സ്ഥലങ്ങളിലേയ്ക്ക് മാറ്റി നടാവുന്നതാണ്.

## പരിചരണം
ഒരു പരിധി വരെ വരൾച്ച ചെറുക്കുമെങ്കിലും നനയ്ക്കുന്നത്  ചെടി കരുത്തോടേ വളരുന്നതിനും കൂടുതൽ ശിഖരങ്ങൾ ഉണ്ടാകുന്നതിനും സഹായകരമാകും.  പ്രധാനസ്ഥലത്തേയ്ക്ക് മാറ്റി നടപ്പെട്ട ചെടികൾക്ക് ചാണകപ്പൊടി, ഇലവളം എന്നിവയ്ക്കു പുറമേ നല്ല വളർച്ചയ്ക്കായി രാസവളങ്ങളും നൽകാം. അവ വളരേ കുറഞ്ഞ അളവിൽ എടുത്ത് വെള്ളത്തിൽ ലയിപ്പിച്ച് ചെടികളൂടേ ചുവട്ടിൽ നൽകാവുന്നതുമാണ്. വളർന്നു ശിഖരങ്ങൾ ആയ ചെടിയിൽ കമ്പുകോതൽ നടത്തുന്നത് ; ചെടിയുടെ ആകാരത്തിനും കൂടുതൽ ശിഖരങ്ങൾ ഉണ്ടായി പൂക്കുന്നതിനേയും ത്വരിതപ്പെടുത്തുന്നു. നൈട്രജൻ അടങ്ങിയ രാസവളങ്ങൾ ചെടിയുടെ കായികവളർച്ചയെ കൂട്ടുമെങ്കിലും പൊട്ടാഷ് ചേർന്ന രാസവളങ്ങൾ പൂക്കൾ കൂടുതൽ ഉണ്ടാകുന്നതിനും കാരണമാകുന്നു.

## പുറത്തേയ്ക്കുള്ള കണ്ണികൾ
* http://www.marinelifephotography.com/flowers/malvaceae/malvaviscus-penduliflorus.htm
* http://wildlifeofhawaii.com/flowers/884/malvaviscus-penduliflorus-mazapan/
* http://www.nobullart.com/index.php?L1=artwork&gallery_id=C7W2JBQSGT&artwork_id=CEDQNL4VYJ
* http://davesgarden.com/guides/pf/go/1819/

## അവലംബം


വർഗ്ഗം:ചെമ്പരത്തികൾ
വർഗ്ഗം:മാൽവേസീ
വർഗ്ഗം:കേരളത്തിലെ സസ്യജാലം
കാറ്റാടിയന്ത്രം

ലഘുചിത്രം|കാറ്റാടിയന്ത്രം
ലഘുചിത്രം|കാറ്റാടിയന്ത്രം

കാറ്റിൽ നിന്നും വൈദ്യുതി ഉത്പാദിപ്പിക്കുവാനുപയോഗിക്കുന്ന യന്ത്രസംവിധാനമാണ് **കാറ്റാടിയന്ത്രം**. അടിത്തറയിൽ ഉറപ്പിച്ച ഒരു ടവറിന്റെ മുകളിലായി ഘടിപ്പിച്ച ഒരു പ്രൊപ്പല്ലർ, ജനറേറ്റർ എന്നിവയടങ്ങുന്നതാണ് കാറ്റാടിയന്ത്രം. തുടർച്ചയായി കാറ്റ് ലഭ്യമാകുന്ന സ്ഥലങ്ങളിൽ മാത്രമേ ഈ സംവിധാനം ഏർപ്പെടുത്തുവാൻ സാധിക്കുകയുള്ളു. ശക്തമായ കാറ്റ് സ്ഥിരമായി ലഭ്യമായ തീരപ്രദേശങ്ങൾ, കുന്നിൻപുറങ്ങൾ, തുറസ്സായ സമതലങ്ങൾ, മലയിടുക്കകൾ എന്നിവയാണ് അനുയോജ്യമായ പ്രദേശങ്ങൾ. കാറ്റിന്റെ വേഗത്താൽ ഈ പ്രൊപ്പല്ലർ കറങ്ങുമ്പോൾ ഇതിലെ ജനറേറ്റർ പ്രവർത്തിച്ച് വൈദ്യുതി ഉത്പാദിപ്പിക്കപ്പെടുന്നു. 

## കാറ്റാടിപ്പാടം

അനേകം കാറ്റടികൾ ഒരു പ്രദേശത്ത് സ്ഥാപിച്ചാണ് വൈദ്യുതിയിൽ ആനുപാതികമായ വർദ്ധനവ് സൃഷ്ടിക്കുന്നത്. ഇത്തരം സ്ഥലങ്ങൾ കാറ്റാടിപ്പാടം (വിൻഡ് ഫാം) എന്നറിയപ്പെടുന്നു. ഇത്തരത്തിൽ വിവിധ യന്ത്രങ്ങളിൽ നിന്നും ലഭിക്കുന്ന വൈദ്യുതി പരസ്പരബന്ധിതമായ ശൃഖലയിലൂടെ ശേഖരിച്ച് ശക്തിപ്പെടുത്തിയാണ് വിതരണം ചെയ്യുന്നത്. ലോകത്ത് 75-ലധികം രാജ്യങ്ങളിൽ ഇത്തരം യന്ത്രങ്ങൾ പ്രവർത്തിപ്പിക്കുന്നുണ്ട്. സെക്കൻഡിൽ നാലു മീറ്റർ വേഗമുള്ള കാറ്റിൽ നിന്നും 80 മീറ്റർ നീളമുള്ള പ്രൊപ്പല്ലറും 425 കിലോവാട്ട് ശക്തിയുള്ള ജനറേറ്ററും ഘടിപ്പിച്ചിട്ടുള്ള ഒരു യന്ത്രത്തിൽ നിന്നും 932 മെഗാവാട്ട് വൈദ്യുതി ഉത്പാദിപ്പിച്ച് വിതരണം നടത്തുവാൻ സാധിക്കും. സെക്കൻഡിൽ നാലു മുതൽ മുപ്പതു മീറ്റർ വരെ വേഗതയുള്ള കാറ്റിൽ നിന്നും വൈദ്യുതി ഉത്പാദിപ്പിക്കുവാനാവശ്യമായ യന്ത്രങ്ങൾ ഇന്ന് നിലവിലുണ്ട്. 

കേരളത്തിലെ ഇടുക്കി ജില്ലയിൽ തമിഴ്നാട് അതിർത്തിയിലെ രാമക്കൽമേട്ടിൽ ഇത്തരം കാറ്റാടിയന്ത്രങ്ങൾ സ്ഥാപിച്ചിട്ടുണ്ട്.

## ചിത്രശാല

File:ചെറിയ കാറ്റാടിയന്ത്രം.jpg|കെട്ടിടത്തിനു മുകളിൽ സ്ഥാപിച്ചിരിക്കുന്ന കാറ്റാടിയന്ത്രം. സൗരോർജ്ജ പാനലുകളും ദൃശ്യമാണ്.


## അവലംബം

## പുറത്തേക്കുള്ള കണ്ണികൾ

വർഗ്ഗം:വൈദ്യുതോൽപ്പാദനം
വർഗ്ഗം:ഹരിത സാങ്കേതികവിദ്യ
ചന്ദ്രഗ്രഹണം (2011 ജൂൺ 15)

ഒരു പൂർണ്ണ ചന്ദ്രഗ്രഹണം 2011 ജൂൺ 15നു ലോകത്തിന്റെ വിവിധഭാഗങ്ങളിൽ ദൃശ്യമായി. ഈ വർഷത്തെ ആദ്യത്തെ ചന്ദ്രഗ്രഹണം ആയിരുന്നു ഇത്. ഡിസംബർ പത്തിനാണ് രണ്ടാമത്തെ ചന്ദ്രഗ്രഹണം ദൃശ്യമായത്.

നൂറ്റാണ്ടിലെ തന്നെ ഏറ്റവും വലിയ ചന്ദ്രഗ്രഹണം ആയിരുന്നു ഇത്. 

## ദൃശ്യമായ സ്ഥലങ്ങൾ

ദക്ഷിണ അമേരിക്ക, പടിഞ്ഞാറൻ ആഫ്രിക്ക, യൂറോപ്പ്, കിഴക്ക്-പടിഞ്ഞാറൻ ഏഷ്യ എന്നീ ഭാഗങ്ങളിൽ ഗ്രഹണം ദൃശ്യമായി.

## ഭൂപടം

## ചിത്രശാല

File:Lunar eclipse June 2011 Partial.jpg|ദാർ-എസ്-സലാം, ടാൻസാനിയ
File:Lunar Eclipse 2011-06-15 as seen from the Czech Republic 01.jpg|ചെക്ക് റിപ്പബ്ലിക്ക്
File:June_2011_lunar_eclipse_Hungary.jpg|ഹങ്കറി
File:Lunar eclipse of 2011 June 15 (Montalbán de Córdoba, Spain).png|സ്പെയിൻ
File:Lunar Eclipse - June 2011 (Perth, Western Australia).jpg|പെർത്ത്, പടിഞ്ഞാറൻ ആസ്ത്രേലിയ
File:Lunar Eclipse June, 15 2011 from Abu Dhabi, UAE 2.jpg|അബുദാബി, യു.എ.ഇ
File:Lunar Eclipse June, 15 2011 from Abu Dhabi, UAE 3.jpg|അബുദാബി, യു.എ.ഇ
File:Lunar Eclipse June, 15 2011 from Abu Dhabi, UAE, Moon turned red.jpg|പൂർണ്ണ ചന്ദ്രഗ്രഹണം, അബുദാബി, യു.എ.ഇ
File:Lunar Eclipse June, 15 2011 from Abu Dhabi, UAE 7.jpg|അബുദാബി, യു.എ.ഇ
File:Lunar Eclipse June, 15 2011 from Abu Dhabi, UAE 10.jpg|പൂർണ്ണ ചന്ദ്രഗ്രഹണം, അബുദാബി, യു.എ.ഇ
File:2011.06.15 Lunar Eclipse.jpg|ബുദാപെസ്റ്റ്, ഹങ്കറി
File:Lunar eclipse June 2011 Total.jpg|ടാൻസാനിയ
File:Lunar-eclipse-15-06-2011-different-stages-view-from-mangalore.jpg|മംഗലാപുരം, ഇന്ത്യ


വർഗ്ഗം:ചന്ദ്രഗ്രഹണം
കാർഡിയോഡോൺ

ഒരു ഫോസ്സിൽ പല്ലിനെ മാത്രം അടിസ്ഥാനപ്പെടുത്തി തിരിച്ചറിഞ്ഞ ഒരു സോറാപോഡ് ദിനോസർ ആണ് **കാർഡിയോഡോൺ** . മധ്യ ജുറാസ്സിക്‌ കാലഘട്ടത്തിൽ നിന്നും ഉള്ള ഇവയുടെ 
ഫോസ്സിൽ കിട്ടിയിട്ടുള്ളത് ഇംഗ്ലണ്ടിലെ ഫോസ്സിൽ ഉള്ള ഫോറെസ്റ്റ്‌ മാർബിൾ എന്ന പേരിൽ ഉള്ള ശിലാഫലകത്തിൽ നിന്നും ആണ്. 

## പേരും പല്ലും
പേര് സൂചിപ്പിക്കുന്നത് കിട്ടിയിട്ടുള്ള ഇവയുടെ പല്ലിന്റെ ആകൃതിയിൽ നിന്നും ആണ് അർഥം ഹൃദയത്തിന്റെ പല്ല്  . മധ്യഭാഗം ഉയർന്നുകാണപ്പെടുന്ന ഉത്തല ആകൃതിയിൽ ഉള്ള
നാക്കിനെ അഭിമുഖീകരിക്കുന്ന പല്ലുകൾ ആണ് ഇവയ്ക്കുണ്ടായിരുന്നത്.

## അവലംബം

വർഗ്ഗം:സസ്യഭോജികളായ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:സോറാപോഡുകൾ
മാഗിയ ലിനക്സ്

**മാഗിയ ലിനക്സ്** എന്നതു ഒരു മാൻഡ്രിവ അധിഷ്ഠിത ലിനക്സ് വിതരണം ആണ്. ഇതു ആദ്യമായി പുറത്തിറക്കിയത് 1 ജൂൺ 2011  ന് ആണ്. മാഗിയ എന്ന നാമം "മാൻഡ്രക്ക്  മാന്ത്രികൻ" നും ആയി ബന്ധപ്പെട്ടിരിക്കുന്നു. മാഗിയ എന്ന പദം മാജിക്കിനെ സൂചിപ്പിക്കുന്നു. മാഗിയ (μαγεία) എന്ന ഗ്രീക്ക് പദത്തിന്റെ അർത്ഥം മന്ത്രവാദം, ആകർഷണം, ഗ്ലാമർ, മാന്ത്രികത എന്നിവയാണ്.
## ചരിത്രം
18 സെപ്റ്റംബർ 2010 നു മാൻഡ്രിവ ലിനുക്സിൽ നിന്നുള്ള ഒരു കൂട്ടം ജോലിക്കാർ ചേർന്നു മാൻഡ്രിവ ഫോർക്കു ചെയ്യുകയും കമ്യുണിറ്റി അടിസ്ഥാനമായ മാഗിയ ലിനക്സ് ആരംഭിക്കുകയും ചെയ്തു. തത്ഫലമായി 1 ജൂൺ 2011 ആദ്യ പതിപ്പ് മാഗിയ 1  പുറത്തുവന്നു.

2010 സെപ്റ്റംബർ 2-ന്, മാൻഡ്രിവയുടെ ഉപസ്ഥാപനങ്ങളിലൊന്നായ എഡ്ജ് ഐടിയെ പാരീസിലെ ട്രിബ്യൂണൽ ഡി കൊമേഴ്‌സ് ലിക്വിഡേഷൻ പ്രക്രിയയ്ക്ക് വിധേയമാക്കി;സെപ്റ്റംബർ 17 മുതൽ എല്ലാ ആസ്തികളും ലിക്വിഡേറ്റ് ചെയ്യുകയും ജീവനക്കാരെ വിട്ടയക്കുകയും ചെയ്തു.

അടുത്ത ദിവസം, സെപ്റ്റംബർ 18, 2010 ന്, ഈ മുൻ ജീവനക്കാരിൽ ചിലർ ചേർന്ന്, മാൻഡ്രിവ ലിനക്സ് വിതരണത്തിന്റെ വികസനത്തിനും പരിപാലനത്തിനും വേണ്ടി സമയം ചിലവഴിച്ചു, മൺട്രീവ ലിനക്സിന്റെ ഡെവലപ്പർമാർ, ഉപയോക്താക്കൾ, ജീവനക്കാർ എന്നിവരുടെ കൂടാതെ  കമ്മ്യൂണിറ്റിയിലെ നിരവധി അംഗങ്ങളുടെ പിന്തുണയോടെ മാഗിയ സൃഷ്ടിക്കുന്നതായി പ്രഖ്യാപിച്ചു.
## അവലംബം

വർഗ്ഗം:ലിനക്സ് വിതരണങ്ങൾ
ചന്ത (ചലച്ചിത്രം)

1995-ൽ പുറത്തിറങ്ങിയ മലയാളചലച്ചിത്രമാണ് ***ചന്ത***. ബാബു ആന്റണി നായകനും, മോഹിനി നായികയുമായി അഭിനയിച്ച ഈ ചിത്രം സംവിധാനം ചെയ്തത് സുനിലാണ്. നരേന്ദ്രപ്രസാദ്, തിലകൻ, അഗസ്റ്റിൻ, ദേവൻ എന്നിവരായിരുന്നു ഈ ചിത്രത്തിലെ മറ്റു പ്രധാന അഭിനേതാക്കൾ.

## അവലംബം


## പുറത്തേക്കുള്ള കണ്ണികൾ
* 
* ''ചന്ത''  – മലയാളസംഗീതം.ഇൻഫോ

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
കാളികാവ് ശ്രീ ഭഗവതി ക്ഷേത്രം

മലപ്പുറം ജില്ലയിലെ മഞ്ചേരി പട്ടണത്തിനു സമീപം മേലാക്കം എന്ന സ്ഥലത്താണ് **[[കാളികാവ് ഗ്രാമപഞ്ചായത്ത്|കാളികാവ്]] ശ്രീ ഭഗവതി ക്ഷേത്രം** സ്ഥിതിചെയ്യുന്നത്. ജഗദീശ്വരിയും ആദിപരാശക്തിയുമായ ശ്രീ ഭദ്രകാളിയാണ് മുഖ്യ പ്രതിഷ്ഠ. കിഴക്ക് ദർശനം. കേരളത്തിൽ ഏറ്റവും അധികം കളംപാട്ട് നടക്കുന്ന ക്ഷേത്രം എന്ന ഖ്യാതിയും ഈ ഭഗവതി ക്ഷേത്രത്തിനുണ്ട്.

## ഐതിഹ്യം
ഒരു ബ്രാഹ്മണനാണ് ഈ ക്ഷേത്രം പണികഴിപ്പിച്ചത് എന്നാണ് ഐതിഹ്യം. പണ്ട് ഈ ക്ഷേത്രം ഒരു ശാസ്താക്ഷേത്രമായിരുന്നു എന്നാണ് പഴമക്കാർ‌ പറയുന്നത്.അക്കാലത്ത് ഒരു ദിവസം തളിപ്പറമ്പിലുള്ള ചെമ്മലാശ്ശേരി മനയിൽ‌ നിന്നും ഒരു നമ്പൂതിരി മഞ്ചേരിയിൽ‌ എത്തി. കാൽ‌ നടയായിട്ടായിരുന്നു അദ്ദേഹത്തിൻ യാത്ര. ക്ഷേത്രത്തിലേക്ക് തിരിയുന്ന മേലാക്കം എന്ന സ്ഥലത്തെത്തിയപ്പോൾ‌ കുറച്ചാളുകൾ അവിടെയിരുന്ന് ചീട്ട് കളിക്കുന്നത് കണ്ടു, താനൊരു വഴിപോക്കനാണെന്നും കുളിച്ച് സന്ധ്യാവന്ദനം നടത്താൻ‌ പറ്റിയ ക്ഷേത്രം വല്ലതും അടുത്തുണ്ടോ എന്നും അവരോട് ചോദിച്ചു. കളിയിൽ‌ മുഴുകിയ അവർ‌, ഇവിടെ നിന്നും അര കി. മീ പോയാൽ‌ ഒരു സ്ഥലമുണ്ടെന്നും,അവിടെ നിന്ന് “കാളീ“ എന്ന് മൂന്ന് പ്രാവശ്യം വിളിച്ചാൽ‌ മതി എന്നും പറഞ്ഞ് പരിഹാസത്തോടെ ആ ഭക്തനെ  യാത്രയാക്കി. പാവം ബ്രാഹ്മണൽ‌ പറഞ്ഞ സ്ഥലത്തെത്തിയപ്പോൾ‌ ”കാളീ“ എന്ന് മൂന്ന് പ്രാവശ്യം വിളിച്ചു. പെട്ടെന്ന് വിളീകേട്ടിട്ടെന്നവണ്ണം ഒരു സ്ത്രീ അയാളുടെ അരികിലെത്തി. അവർ‌ അയാൾക്ക് കുളം കാണിച്ച് കൊടുക്കുകയും സന്ധ്യാവന്ദനത്തിനു ശേഷം ഭക്ഷണം നൽകുകയും പിന്നീട് ഉറങ്ങാനുള്ള സൗകര്യവും ചെയ്തുകൊടുത്തു. പുലരാൻ‌ ഏഴരനാഴികയുള്ളപ്പോൾ കുളിയും തേവാരവും കഴിഞ്ഞ് ഇവിടെ നിന്നും പൊയ്ക്കൊള്ളുവാനും പോകാൻ‌ നേരത്ത് പറയണമെന്നും ആ  സ്ത്രീ നിർദ്ദേശിച്ചു. 
           
യാത്രചോദിക്കാനെത്തിയ അയാളോട് ആ സ്ത്രീ ഒരു പിടി കുരുമുളക് ഏൽപ്പിച്ചു എന്നിട്ട് ഇങ്ങോട്ട് പോരാൻ‌ വഴി പറഞ്ഞ് കൊടുത്തവർ‌ ഇരുന്ന സ്ഥലത്ത് അത് വിതറണമെന്നും നിർദ്ദേശിച്ചു. അപ്രകാരം ചെയ്തുകൊണ്ട് അയാൽ‌ മടങ്ങിപ്പോവുകയും ചെയ്തു. വളരെ നാളുകൽക്കുശേഷം ബ്രാഹ്മണൻ‌ വീണ്ടും ഈ പ്രദേശത്ത് വന്നപ്പോഴാണ് അറിയാൻ‌ കഴിഞ്ഞത്- പണ്ട് തന്നെ പരിഹസിച്ചവരെല്ലാം വസൂരി വന്ന് മരണമടയുകയായിരുന്നു എന്ന്. ദേവീ ദർശ്ശനമാണ് തനിക്കുണ്ടായത് എന്ന് മനസ്സിലാക്കിയ ആ ഭക്തൻ ‌ പിൽക്കാലത്ത് ഇവിടെ ക്ഷേത്രം പണികഴിപ്പിക്കുകയായിരുന്നു എന്നാണ് വിശ്വാസം.

## ക്ഷേത്രനിർമ്മിതി

ദേവി കിഴക്കോട്ട് ദർശ്ശനാമായിട്ടാണ് ഇരിക്കുന്നത്, ദേവവൃക്ഷം ക്ഷേത്രപരിസരത്ത് തന്നെയുണ്ട്. ചുറ്റമ്പലത്തിനുള്ളിലേക്കിറങ്ങിയാൽ‌ താഴ്ചയിലാണ് ക്ഷേത്രം സ്ഥിതി ചെയ്യുന്നത്, നാലമ്പലവും നടശ്ശാലയും മുഖമണ്ഡപവും എല്ലാം തന്നെ പുരാതന വാസ്തുശില്പ മാതൃകയിൽ‌ പണിതീർത്തവയാണ്. ക്ഷേത്രത്തിന് ഇടതുവശത്തായിട്ടാണ് പാട്ട്പുര സ്ഥിതി ചെയ്യുന്നത്. ക്ഷേത്രത്തിന് വടക്ക് പടിഞ്ഞാറ് ഭാഗത്തായിട്ടാണ് കുളം.

## ഉപദേവൻമാർ‌
        
നാലമ്പലത്തിനു പുറത്ത് പടിഞ്ഞാറോട്ട് ദർശ്ശനമായി അയ്യപ്പനും കിഴക്കോട്ട് ദർശനമായി ഗണപതിയും സ്ഥിതി ചെയ്യുന്നു.

## പൂജാവിധികർ‌

മൂന്നു നേരമാണ് ഇവിടെ പൂജയുള്ളത്

## പ്രധാനവഴിപാടുകൾ‌
   
അഭീഷ്ട കാര്യസിദ്ധിക്കായി ഭക്തർ‌ വഴിപാടായി ഉദയാസ്തമന പൂജ നടത്തി വരുന്നു. കളംപാട്ടാണ് ഇവിടത്തെ പ്രധാന വഴിപാട്, കാളികാവ് ഭഗവതി ക്ഷേത്രത്തിലെ കളംപാട്ട് ഏറെ പ്രസിദ്ധമാണ്. വർഷത്തിൽ‌ പത്ത് ദിവസമൊഴികെ എല്ലാദിവസവും കളംപാട്ട് നടക്കുന്ന ഏക ക്ഷേത്രമാണിത്.

## കളംപാട്ട്

## ഉത്സവങ്ങൾ‌

## വിശേഷദിവസങ്ങൽ‌
ചൊവ്വ, വെള്ളി, പൗർണമി, അമാവാസി, നവരാത്രി, ഭരണി നാളുകൾ വിശേഷമാണ്.

## ക്ഷേത്രത്തിൽ‌ എത്തിച്ചേരാൻ‌

## അവലംബം
1 ↑ പെരിനാട് സദാനന്ദൻ‌ പിള്ള: മലയാളത്തിലെ മഹാക്ഷേത്രങ്ങൾ‌
2 ↑ഡോ. കെ. ബാലകൃഷ്ണ വാര്യർ‌: അനുഷ്ഠാനവിജ്ഞാനകോശം

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ